Хизматларни чет эллик ЯТТ кўрсатганда ким қайси солиқларни тўлайди\nНорезидентдан УФдаги улуш сотиб олинганда\nИлгари ҳисобга олинган ҚҚСга тузатиш киритиш\nИккиламчи ҳисобварақ қандай очилади\n«Ўзбекистон Республикаси Президентининг айрим ҳужжатларига ўзгартириш ва қўшимчалар киритиш тўғрисида»\nНима учун онлайн-НКМ ва виртуал кассангизни ўчириб қўйишлари мумкин ва бунинг олди қандай олинади\nБўлиб-бўлиб тўлашнинг тартиби ва шартлари\nТИФ ТН коди бўйича имтиёз\nЭкспорт салоҳиятига ҳисса қўшиб…\n«Насос операцияси» нафс балосига учради\nБагажда нима бор?\nПластик идиш: қулай, талабгир ва… хавфли\nГазета СБХ / 2021 год / № 30 / Солиқ солиш\nЧет эллик якка тартибдаги тадбиркор Ўзбекистон корхонасига ФҲШ бўйича хизматларни кўрсатади. Бунда ЯТТ Ўзбекистон ҳудудида бўлмайди.\nБу ҳолатда ким қандай солиқларни тўлайди?\nБу жуда кенг тарқалган вазият, чунки ахборот технологияларининг ривожланиши билан бир мамлакатда турган ҳолда бошқа мамлакатнинг корхонасига профессионал хизматларни бемалол кўрсатиш мумкин бўлади. Бунга мисол тариқасида ҳар турли онлайн хизматларни, лойиҳалар, техник, меъморчилик ечимлари, дизайнларни ишлаб чиқишни ва бошқаларни келтириш мумкин.\nЯкка тартибдаги тадбиркорларлар – бу юридик шахс ташкил этмаган ҳолда тадбиркорлик фаолиятини амалга оширадиган жисмоний шахслардир (СК 31-м.).\nБинобарин, хорижий давлат резиденти бўлган ЯТТнинг даромадларига солиқ солишда жисмоний шахсларга тегишли қонунчилик нормалари қўлланилади.\nЧет эллик якка тартибдаги тадбиркорга солиқ солиш тартибини белгилаш учун унинг солиқ мақомини аниқлаб олиш керак бўлади. Бу мақомни аниқлашнинг мезони бўлиб ўзига нисбатан белгиланган солиқ даври бошланадиган ёки тугайдиган ҳар қандай кетма-кет 12 ойлик давр давомида унинг Ўзбекистон ҳудудида ўтказган кунлари миқдори ҳисобланади.\nКўриб чиқилаётган ҳолатда тадбиркор хизматларни ҳақиқатда Ўзбекистон ҳудудида бўлмасдан кўрсатади. Бинобарин, у Ўзбекистон учун норезидент ҳисобланади (СК 30-м.).\nЧет эллик жисмоний шахсларнинг – норезидентларнинг Ўзбекистондаги манбалардан олинган даромадларига иккиёқлама солиқ солишнинг олдини олиш тўғрисидаги халқаро шартномаларни ҳисобга олган ҳолда солиқ солинади. Халқаро шартнома мавжуд бўлмаган тақдирда корхона ЯТТ даромадидан ЖШДСни 20% ставка бўйича ушлаб қолади (СК 364, 382, 400-м.).\nИккиёқлама солиқ солишнинг олдини олиш тўғрисидаги битим мавжуд бўлганда ЯТТнинг профессионал фаолиятига нисбатан қўлланиладиган «Мустақил шахсий хизматлар» моддасига эътибор қаратинг. Моддада мустақил профессионал хизматларга солиқ солиш ҳамда у татбиқ этиладиган фаолият турларининг рўйхати келтирилган.\nМисол. Якка тартибдаги тадбиркор – Россия Федерациясининг резиденти Ўзбекистондаги ўқув маркази билан ФҲШ бўйича онлайн таълим хизматларини кўрсатади.\nЎзбекистон ва Россия ўртасида 1994 йил 2 мартда имзоланган солиқларнинг иккиёқлама қўлланишига йўл қуймаслик ҳақида ҳукуматлараро Битим амал қилади (Москва, 2.03.1994 й.). Хизматлар ФҲШ бўйича қўрсатилишини ҳисобга олган холда, ЯТТларга солиқ солиш мазкур Шартноманинг 14-моддаси «Мустақил шахсий хизматлар» доирасида амалга оширилади. «Мустақил шахсий хизматлар» ибораси жумладан мустақил илмий, адабий, артистлик, маърифий ёки ўқитувчилик фаолиятларини, шунингдек врачлар, юристлар, муҳандислар, меъморлар, стоматологлар ва ҳисобчиларнинг мустақил шахсий фаолиятини қамраб олади.\nБундай ҳолда, норезидент томонидан олинган даромадлар Ўзбекистонда солиққа тортилмайди. Демак, Ўзбекистоннинг норезиденти бўлган жисмоний шахсга даромадларни тўлаш тўлов манбаида солиқни ушлаб қолмасдан ёки пасайтирилган ставкани қўллаган ҳолда амалга оширилади (Битим 14-м. 1-б.; СК 400-м. 3-қ.).\nЖШДСдан озод этилиши учун зарур ҳужжатлар\nСолиқ агентида чет эллик жисмоний шахсининг Ўзбекистон билан иккиёқлама солиқ солишнинг олдини олиш ва солиқларни тўлашдан бўйин товлашни бартараф этиш масалаларини тартибга соладиган халқаро шартнома тузган давлатнинг солиқ резиденти эканлиги тўғрисида далил бўлиши керак (СК 6-м. 2-қ.). Яъни – солиқ резидентлигини тасдиқловчи ҳужжат.\nУнга қўйиладиган талаблар СКнинг 358-моддаси 1-қисмида белгиланган. Бу қуйидагилар бўлиши мумкин:\n● солиқ резиденти бўлган давлатнинг ваколатли органи томонидан тасдиқланган асл нусха. Ҳужжатнинг қонунийлиги консуллик легаллаштириш ёки апостиль қўйилиши билан тасдиқланиши керак;\n● юқоридаги талабларга мувофиқ бўлган ҳужжат асл нусхасининг нотариал тартибда тасдиқланган кўчирма нусхаси;\n● резидентлик давлат ваколатли органининг интернет-ресурсида жойлаштирилган, солиқ резидентлигини тасдиқловчи электрон ҳужжатнинг қоғоздаги нусхаси.\nАгар даромадни тўлаш пайтида бундай ҳужжат мавжуд бўлмаса, солиқ агенти 20% ставка бўйича ЖШДС ушлаб қолиши шарт (СК 382, 386-м.).\nАгар кейинчалик норезидент солиқ резидентлиги тўғрисидаги ҳужжатни тақдим этган бўлса, у СКнинг 12-бобида назарда тутилган тартибда тўланган солиқни қайтариб олиш ҳуқуқига эга (СК 401-м.).\nНорезидент ЯТТнинг хизматларига ҚҚС солинмайди. Солиқ кодекси ҚҚС тўловчиларининг ёпиқ рўйхатини белгилайди, унга чет эллик жисмоний шахслар кирмайди (СК 237-м.).\nБундан ташқари, чет эллик жисмоний шахсдан хизматларни олувчи солиқ агенти деб эътироф этилмайди ва унда ҚҚСни ҳисоблаб чиқариш, ушлаб қолиш ва тўлаш бўйича мажбуриятлар юзага келмайди.\nДСҚ департаменти бош мутахассиси,\n«Assistance In Tax» солиқ маслаҳатчиси.


Фабрегас Моуриньога қарши "исён"га бошчилик қилаётгани ҳақидаги хабарларни рад этди\n17:49 / 03.11.2015\n"Челси"нинг испаниялик яримҳимоячиси Сеск Фабрегас ўзи томонидан жамоа муҳитини бузгани ҳақида тарқалган миш-мишларга муносабат билдирди ва футболчиларнинг "Моуриньога қарши исёни"га бошчилик қилмаётгани ҳақида айтиб ўтди.\n"Челси" АПЛнинг 11 турида атиги 11 очко жамғарган ҳолда турнир жадвалида 15-поғонада жойлашган.\nБироз олдинроқ, ОАВда ўз исмини ошкор этмасликни сўраган "Челси" футболчиси "Моуриньо учун ғалаба қозонишдан кўра, майдонни бош эгик ҳолда тарк этишни маъқул кўриши" ҳақида айтганди.\nТахминлар биринчи навбатда жамоанинг 2 етакчиси Эден Азар ва Сеск Фабрегасга қаратилганди.\n“Мен ОАВда тарқалаётган турли асоссиз хабарларга жавоб қайтармоқчиман. Келинг вазиятга ойдинлик киритиб олайлик. Баъзи манбаларда пайдо бўлган маълумотлар хато ва мен “Челси“да бахтлиман дея оламан. Жамоа бош мураббийи билан ҳам муносабатларим жуда яхши.\nБалки кимдир шу тариқа клубга босим ўтказмоқчидир. Аммо, ҳаммаси яхши бўлишига ишончим комил ва тез орада биз яна ёрқин ўйин намойиш эта бошлаймиз”, — деб ёзади Фабрегас ўз твиттерида.


Қозоғистонда ўтган бир суткада 1062 киши, Қирғизистонда эса 209 киши коронавирусга чалинди\nҚозоғистонда 5 август маҳаллий вақт билан соат 15:30 ҳолатига кўра, коронавирус билан касалланганлар сони 94 882 нафарни ташкил қилмоқда. Қозоғистон бу кўрсаткич бўйича Марказий Осиёда пешқадам бўлиб турибди. Беморларнинг 67 031 нафари тўлиқ соғайган, 1058 нафари вафот этган. Шунингдек, ўтган бир сутка давомида 1062 та янги ҳолат қайд этилган.\nAввалроқ Қозоғистон миллий медицина университети профессорлари коронавирусга қарши курашувчи шифокорлар қандай кўникмаларга эга бўлиши ҳақда маълумот берганди.\nҚирғизистонда 5 август маҳаллий вақт билан соат 15:30 ҳолатига кўра, 37 541 кишида коронавирус инфекцияси қайд этилган. Беморларнинг 29 510 нафари соғайиб, 1438 киши ҳаётдан кўз юмган. Ҳозирда мамлакатда 7162 киши коронавирусдан даволанмоқда. Маълумотларга қараганда, Қирғизистонда сўнгги 24 соат ичида коронавирус билан касалланганлар сони 209 кишига кўпайган, 11 нафар бемор вафот этган.\nAввалроқ Қирғизистонда сўнгги бир суткада 25 нафар тиббиёт ходими COVID-19 юқтириб олгани хабар қилинганди. Мамлакатда жами 2854 шифокор коронавирусга чалинган.\nТожикистонда 4 август маҳаллий вақт билан соат 15:30 ҳолатига кўра, коронавирус билан касалланганлар сони 7583 нафарни ташкил қилмоқда. Беморларнинг 6356 нафари коронавирусдан тўлиқ соғайган бўлса, 61 нафари вафот этган.\nAввалроқ чартер рейс орқали Қозоғизтондан 19 нафар фуқаро Тожикистонга қайтарилгани ҳақда хабар берилганди.\nТуркманистон Марказий Осиёда коронавирус расман қайд этилмаган ягона давлат бўлиб турибди. Aйни пайтга қадар мамлакатда бирорта ҳолатда коронавирус инфекцияси қайд этилмаган. Aввалроқ Туркманистон ҳукумати Aфғонистонга гуманитар ёрдам юборгани ҳақда хабар берилганди.\n«Хроника Туркменистанa» нашрига кўра, ёрдам юки таркибида полимераз занжир реакцияси усулида коронавирусни аниқлайдиган тиббий ускуналар юборилган.\nРоссияда 5 август маҳаллий вақт билан соат 15:30 ҳолатига кўра, коронавирус билан касалланганлар сони 866 627 нафарни ташкил қилмоқда. Россия бу кўрсаткич бўйича дунёда AҚШ, Бразилия ва Ҳиндистондан сўнг тўртинчи ўринда бормоқда. Беморларнинг 669 026 нафари соғайган, 14 490 нафари вафот этган. Шунингдек, ўтган бир сутка давомида 5204 та янги ҳолат аниқланган.\nAввалроқ президент Владимир Путин мамлакатда коронавирус билан боғлиқ вазият барқарарлашаётганини маълум қилган. Таъкидланишича, айрим минтақаларда эпидемик вазият қийинлигича қолмоқда.


Глобал иқлим ўзгаришига қарши дунё бўйлаб намойишлар бўлиб ўтди\nОб-хаво A A A\nДунёда глобал иқлим ўзгаришига қарши ёшлардан иборат норозилик кайфиятидаги намойишлар бўлиб ўтди.\nОхирги йилларда айниқса, 2016 йилдан бошлаб, дунёда глобал иқлим ўзгариши ҳодисалари деярли ҳамма ерда ўз таъсирини кўрсатмай қолмади. Ер шарининг хар-бир кенглигида кузатувлар тарихида ўша ҳудуд учун кузатилмаган ноодатий ғайритабиий ҳодисалар учрамоқда. Ер шарида иқлим ўзгармоқда... Бу тўғрида жуда кўп гаплар айтилди, БМТ томонидан дастур ҳам ишлаб чиқилди. Аммо, иқлим ўзгариши тобора инсонларнинг ҳаёт тарзидан тортиб, ҳукумат иқтисодий-ижтимоий соҳаларида ҳам ноқулайликларни юзага келтиришда давом этмоқда. Чора, унинг олдини олиш, мослашиш масалалари эса қоғозларда қолиб кетавермоқда.\nДунёда миллионлаб одамлар, айниқса ёш авлод иқлим ўзгаришига қарши намойишларда иштирок этмоқда.\nХабарда айтилишича, намойишчилар томонидан, атроф-муҳитни ифлослантираётган асосий трансмиллий корпорациялар иши-фаолиятини зудлик билан тартибга келтириш зарурлиги долзарб мавзу сифатида танланган.\nДунёнинг турли минтақаларида миллионлаб одамлар иқлим ўзгаришига зудлик билан мослашиш, уни тўхтатиш бўйича намойишларда қатнашмоқдалар.\nНью-Йоркдаги норозилик намойишларида ёш швед фаоли Грета Тюнберг ҳам қатнашиб, у бутун дунё ёшлари номидан, давлат раҳбарлари уларни тинглашини сўраб нутқ сўзлади. 21 сентябрь куни Нью-Йорк кўчаларида минглаб ёшлар Халқаро Ҳамжамиятдан атроф-муҳитни глобал иқлим исиши жараёнларидан зудлик билан муҳофаза қилиш соҳасида сиёсий қадамларни илдамроқ ташлашларини талаб қилишди. Ушбу қадамлар биринчи навбатда, иқлим ўзгаришига қарши курашиш ва барқарор келажакни таъминлашни ўз ичига олиши керак. Шаҳар ҳокими сўзларига кўра, ўша куни Нью-Йорк кўчаларида 60 мингга яқин намойишчи қатнашган. Швед фаоли Грета Тюнберг бутун дунё ёшларини ушбу масалага бефарқ бўлмасликларини, келажакда бу хавф ўзларига жиддий таъсир кўрсатишини эслатиб ўтди. У ўз нутқида: "Дунё ёшлари сизнингча, бизларни эшитишадими, биз уларни тинглашга мажбур қиламизʼʼ шиорларини олға сурмоқда. Нью-Йорк ҳукумати бир миллион ўқувчига ота-онаси рухсати билан дарсларга қатнашмай, ушбу тадбирларда қатнашишларига рухсат берди. Ундан ташқари шаҳарнинг осмонўпар биноларида 23-29 сентябрь кунлари иқлим масалаларига бағишланган ҳафта бошланади, ҳафта давомида БМТ доирасида муҳим учрашувлар ҳам бўлиб ўтиши белгиланган.\nБу каби намойишлар дунёнинг кўплаб минтақаларида ҳам давом этди.\nСалвадорда юзлаб намойишчилар, атроф-муҳит, флора(ўсимлик) ва фауна(ҳайвонот) оламини иқлим ўзгаришидан асраб қолинишини сўрашди.\nБоливиядаги намойишчилар зудлик билан иқлим ўзгариши туфайли юзага келаётган салбий оқибатларни бартараф этишга қаратилган чора-тадбирлар тўғрисида "биринчидаражалиʼʼ ҳукумат қарори ишлаб чиқилишини талаб қилишди.\nБразилияда ҳаттоки, ёш болачалар ҳам намойишларда қатнашиб, иқлим ўзгариши туфайли юзага келувчи сабаблар сайёрамизнинг ҳозирги кўринишини ўзгартириб юборишидан хавотир бўлиб овозлар беришди.\nЧехия Республикаси Евроиттифоқ давлатлари ичидаги атмосфера ҳавоси ифлосланиши меъёрий чегараларидан ошиб кетган 9 давлатдан бири бўлгани учун, пойтахт Прагада ёшлар "Камроқ эгоизм(ўзини ўйлаш), кўпроқ экалогияʼʼ шиори остида норозилик намойишларида қатнашишди.\nХудди шу атмосфера ҳавосининг ифлосланган даражаси юқори бўлган давлат Полшада ҳам намойишлар бўлиб, Варшава ёшлари смог(қуюқ тутун) ва қурғоқчилик олдини олиш бўйича норозилик намойишларида қатнашишди. Уларнинг фикрича, иқлим ўзгариши нафақат шаҳарлар, балки қишлоқларда ҳам қишлоқ аҳолисининг қашшоқлашиш даражасини ошишига сабаб бўлаётганини билдириб ўтишди.\nМинглаб Грет Тюнберг тарафдорлари ва уларнинг ота-оналари ҳам Норвегия ва Индонезиядаги намойишларда иштирок этишди, Индонезиядаги ёшлар ҳозирги пойтахт Жакартани денгиз "ютибʼʼ юбораётгани ва уни бошқа жойга кўчирилиши сабабларини айнан ҳозирги иқлим ўзгариши туфайли юзага келмоқда деган фикрда норозилик намойишлари уюштиришди.\nБуюк Британия ёшлари: "Вақт яқинлашмоқда, ҳозир ёки келажак тамом!ʼʼ шиори остида йирик намойишларда қатнашиб, дунёни бундан огоҳлантиришди!\nҲиндистонда "Хозироқ ҳаракат қилинг!ʼʼ шиори остида кўпчилик ёшлардан иборат бирлашган намойишлар бўлиб ўтди.\nТайландда ёшлар намойиш пайтида иқлим ўзгариши туфайли, ўзларини ʼʼўликʼʼ ҳолатдек кўрсатиб, намойишларда қатнашишди.\nЯпонияда японлар "иқлим инқилоби"ни қўллаб-қувватладилар. У ерда намойишлар сокин амалга оширилиб, тирбандликларни юзага келтирмади.\nАммо, Швейцариянинг Лоззанно шаҳрида намойишчи бир қиз ўзини юк машинаси остига улоқтирди. Натижада, узундан-узоқ тирбандлик юзага келди. Намойишчилар бу ҳодисани теракт эмас, балки, бу қизча сайёрада иқлим ўзгариши туфайли, ўз келажагидан қўрққани билан изоҳловчи ёзувлар билан норозилик намойиш уюштиришди.\nФранциянинг Париж шаҳрида сайёрадаги атмосфера ҳавосининг ифлосланишига сабаб бўлаётган ҳамда жами карбонад ангдридмиқдорининг 71%ини ишлаб чиқараётган дунёдаги 100 та йирик трансмиллий корпорация(компания)ларнинг фаолиятини тартибга солиш масалаларини кўтариб чиқувчи норозилик намойишлари уюштиришди.\nБизнинг Ўзбекистон, умуман Ўрта Осиё давлатларида ҳам ҳозирда иқлим ўзгариши туфайли қишлоқ хўжалиги ва атроф-муҳитни ифлослантирувчи йўналишларида турли хил долзарб муаммолар юзага келганки, бу каби омилларни ҳукумат доирасида асосий масала сифатида зудлик билан кўриб чиқиш вақти келганга ўхшайди.\nКиритилди: 05:30 23.09.2019. Ўқилди: 869 марта. Фикрлар сони: 0 та.\nЯкшанба куни қандай об-ҳаво кузатилиши маълум қилинди


Силдан самарасиз даволанишни қандай тушунса бўлади? — silning-davosi-bor.uz\nБу касаллик ўпкадан бошқа аъзода экани ўз вақтида аниқланмаса, бемор бошқа касалликнинг ташхиси билан беҳуда муолажа олиб юраверади.\nЛекин ташхиси нотўғри қўйилгани туфайли даволанишлари фойда бермайди. Баъзи беморлар пиелонефрит, цистит, буйрак-тош касаллиги ва бошқа ташхислар билан узоқ вақт урологда даволаниб юришади. Бироқ уларнинг даволанишларидан ҳеч бир самара бўлмайди. Етук мутахассис замонавий ускуналар ёрдамида бу беморда аслида буйрак туберкулёзи борлигини аниқлайди. Бемор шу ташхис асосида муолажа қилингандагина тезда шифо топади.\nХудди шундай эркак ва аёл таносил аъзолари силида беморлар узоқ йиллар давомида андролог ва гинекологда бепуштлик билан самарасиз даволаниб юришади. Суяк-бўғим тизими силида беморлар остеохондроз, умуртқа чурраси, оқма яралар билан травматолог, неврапатолог ва жарроҳларда самарасиз даволанадилар. Қорин бўшлиғи аъзолари силида беморларга жарроҳларда кўричак, ошқозон ва ўн икки бармоқли ичак яраси, ичак тутилиши ва бошқа ташхислар билан жарроҳлик муолажалари ўтказилган ҳоллар аниқланган. Беморлар аҳволи ёмонлашгачгина силга қарши диспансерларга юборилади. Ташқи лимфа тугунлар туберкулёзи билан беморлар кўпинча онкологларда самарасиз даволанадилар.\nАввалги мақола: Йўталмаган одамга сил касаллиги ташхиси қўйиладими?\nНавбатдаги мақола: Силни юқтирмаслик учун 10 та зарур тавсиялар


Шавкат Мирзиёев электр тармоқлари корхонасидаги инновацион марказга борди - Zamin.uz\nПрезидент Шавкат Мирзиёев 23 апрель куни «Ҳудудий электр тармоқлари» акциядорлик жамиятининг Электр энергиясини ҳисобга олишни автоматлаштириш маркази фаолияти билан танишди.\nУшбу инновацион марказ мижозларга замонавий хизмат кўрсатиш мақсадида ташкил этилган. 20 миллион долларлик мазкур лойиҳа Жанубий Кореянинг «KT Corporation» компанияси билан ҳамкорликда қурилган ва 2020 йил августда ишга туширилган. Марказга катта сиғимли серверлар ўрнатилган. Дастурий таъминот 8 миллион истеъмолчига хизмат кўрсатиш қувватига эга. Шу модулни кенгайтириш орқали бу кўрсаткични 20 миллионгача етказиш имконияти бор.\nШунингдек, ҳудудлардаги электр таъминоти корхоналарида кичик “дата-центр”лар ташкил этилган ва мазкур марказ билан боғланган. Буларнинг барчаси туман, шаҳар, вилоят ва республика кесимида маълумотларни сақлаш ва қайта ишлаш, соатлик, кунлик, ойлик ва йиллик балансларни тўғри шакллантириш, пировард натижада электр энергиясининг аниқ ҳисобини юритишга хизмат қилмоқда.\nШу ерда Электр энергияси истеъмолини ҳисобга олиш ва назорат қилишнинг автоматлаштирилган тизимини жорий этиш лойиҳаси ҳақида маълумот берилди. Давлатимиз раҳбари марказдаги ситуацион хонани ҳам кириб кўрди.\nЎзбекистон Республикаси Президентининг 2018 йил 23 октябрдаги “Электр энергетикаси тармоғини жадал ривожлантириш ва молиявий барқарорлигини таъминлаш чора-тадбирлари тўғрисида”ги қарорида электрон ҳисоблагичли абонентлар қамровини 2021 йил якунигача 100 фоизга етказиш вазифаси қўйилган. Ҳозирда бу борадаги ишлар давом эттирилмоқда. Электр энергиясини ҳисобга олиш ва назорат қилишнинг автоматлаштирилган тизимига жами 7 миллион 418 мингдан зиёд истеъмолчини улаш режалаштирилган. “Замин” янгиликларини “Одноклассники”да кузатиб боринг\nЯнгиликлар » Жамият » Шавкат Мирзиёев электр тармоқлари корхонасидаги инновацион марказга борди


Миллий Антидопинг агентлиги билан ҳамкорликда онлайн конференция ўтказилди – O'zbekiston Milliy paralimpiya qo'mitasi\nМиллий Антидопинг агентлиги билан ҳамкорликда онлайн конференция ўтказилди\nБугун Ўзбекистон Миллий Паралимпия ассоциацияси ва Ўзбекистон Миллий Антидопинг агентлиги ҳамкорлигида биринчи марта онлайн видеоконференция ўтказилди. Унда ассоциация спортчилари, мураббийлар ва ходимлар иштирок этишди.\nДастлабки видеоконференция “WADA’нинг халқаро стандартлари” мавзусида бўлди. Иштирокчилар маърузалардан сўнг, мавзу юзасидан ўзларини қизиқтирган саволларга жавоблар ҳам олишди. Бир сўз билан айтганда, ушбу видеоконференция барча учун бирдек қизиқарли ва фойдали бўлди.\nТаъкидлаш керакки, шу куни Антидопинг агентлиги ва Паралимпия ассоциацияси томонидан йўлга қўйилган онлайн видеоконференциянинг йиллик иш режаси ҳам тасдиқланди. Унга кўра, бундай видеоконференция ҳар ойда белгиланган мавзулар бўйича ўтказиб борилади.\nҚайси спорт тури энг фойдали?\nУсаин Болт охирги Олимпиадаларда қанча пул топди?


Бишкекда “яшил иқтисодиёт” ҳафталиги бўлиб ўтмоқда | Қозоғистон янгиликлари: Сўнгги хабарлар «Kazakh TV» каналида | Kazakh TV\nАтроф-муҳитни асраш, чекланган табиий имкониятлар шароитида хизмат ва технологияларнинг янги бозорларини яратиш. Бишкекда муқобил энергия манбалари жорий этишга илмий-амалий ёндашув йўллари муҳокама этилмоқда. Бу ерда “яшил иқтисодиёт” ҳафталиги бўлиб ўтяпти.\nАЙДИН ШАРШЕЕВ, ҚИРҒИЗИСТОН РЕСПУБЛИКАСИ ИҚТИСОДИЁТ ВАЗИРЛИГИ СТАТС-КОТИБИ:\n- «Яшил иқтисодиёт» ҳафталиги доирасида мамлакатнинг турли минтақаларида 37 та тадбир режалаштирилган. Бошқача қилиб айтганда, мамлакат минтақаси барқарор ривожланиши, барча ҳудудларда яшил иқтисодиёт илгарилаши ва ривожланиши масалаларига алоҳида эътибор қаратилади.\nБишкек инфратузилмаларида ҳам муқобил энергия манбалари фаол жорий этиляпти. Масалан, пойтахт меҳмонхоналаридан бири томига 10 та панелли қуёш коллектори ўрнатилган. Улар ёрдамида жамланган энергия уч тонна атрофида сувни иситади. Шуни ҳам айтиш керакки, экспертлар айтишича, «яшил» технологиялар жозибадорлиги тобора ортиб боряпти, кўплаб замонавий технологиялар, шу жумладан, машинасозликда ҳам, яқин келажакда анча камчиқим ишлаб чиқариш усуллари воситасида таклиф этилади.\nҚИЛИЧБЕК ЖАҚИПОВ, “ЯШИЛ ИҚТИСОДИЁТ” БЎЙИЧА МУСТАҚИЛ ЭКСПЕРТ:\n- Умуман олганда, электр транспорти бизда аста-секин ривожланиб боряпти, икки йил аввал атиги иккита электромобиль бор эди, ўтган йили улар сони 10 тага етди. Ҳозир одамлар бунинг фойдасини тушуниб етмоқда, электромобиллар, гибрид автомобиллар айни вақтда экологик жиҳатдан фойдали.\nЯшил иқтисодиёт ҳафталиги доирасида технологиялар кўргазмаси, ихтисослашган семинарлар, қатор таълимий тренинг ва амалий учрашувлар ўтказиш режаланган.


Обама ҳукуматни вақтинча молиялаштириш резолюциясини имзолади\n16:11 / 10.12.2016\nАҚШ президенти Барак Обама давлат идоралари фаолиятини 2017 йил 28 апрелига қадар молиялаштиришни назарда тутувчи қонунни имзолади. Бу ҳақда, Оқ уй маъмурияти матбуот хизмати хабар қилмоқда.\nШу билан бирга, келаси йил учун мўлжалланган федерал бюджет лойиҳаси тасдиқлангани йўқ. АҚШ Конгресси Вакиллар палатаси 8 декабрда ҳужжатни қабул қилган, Сенат эса 9 декабрь ярим тунда тасдиқлаган эди.\nШундай қилиб, қонун матнига кўра, 872 млн доллар соғлиқни сақлаш эҳтиёжларига ҳамда тоза ичимлик суви танқислигига дуч келган Мичиган штати Флинт шаҳри аҳолисига 170 млн доллар маблағ ажратилади.\nБундан ташқари, конгрессменлар, Америка қонунчилигига АҚШ денгиз пиёда қўшини истеъфодаги генерали Жеймс Мэттисни янги маъмурият таркибининг мудофаа вазири сифатида тасдиқлаш имконини берувчи ўзгартишлар киритишни муҳокама қилишган. Мавжуд талабларга кўра, Мэттис яқинда ҳарбий хизматни тарк этгани сабабли, мудофаа вазири бўла олмайди.\nАҚШ Барак Обама Конгресс


Спорт 17:45 / 19.04.2019 23240\nБугун, 19 апрелдан Бангкокда бокс бўйича Осиё чемпионати бошланди. 26 апрелгача давом этадиган мусобақада рекорд даражада кўп – 36та терма жамоа иштирок этмоқда.\nЭркаклар ўртасидаги дастлабки кунги баҳслар доирасида -64 кг вазн тоифасида рингга кўтарилган Осиё ўйинлари совриндори Шунқор Абдурасулов ироқлик Қадим ал-Эзиреж устидан ғалаба қозонди. Шунқор эртага навбатдаги саралаш жангини покистонлик Амир Масудга қарши ўтказади.\nУндан сўнг, Осиё ўйинлари ғолиби Бобо-Усмон Ботуров -69 кг вазнда мўғулистонлик Баярку Ганбаатарни муддатидан олдин мағлуб этди. Ўзбекистоннинг амалдаги чемпиони илк раунддаёқ катта устунликка эришиб, рақибни нокдаун ҳолатига туширди; иккинчи раундда эса мўғулистонлик боксчи қошидан жароҳатланиб, жангни давом эттира олмади. Ботуров навбатдаги жангини якшанба куни эронлик Сажжад Козимзодапоштирига қарши ўтказади.\nҚайд этиш керак, бу галги Осиё чемпионати илк маротаба эркаклар ва аёллар турнирларини бирлаштирган ҳолда ўтказилмоқда. Унда Ўзбекистон аёллар терма жамоаси 9та вазн тоифасида иштирок этяпти. Бугун -57 кг вазнда Ёдгорой Мирзаева Шри-Ланка вакили Кришми Ланкапураялаге билан жанг қилади.\nЎзбекистон терма жамоаси вакилларининг 20 апрель кунги тақвими:\n– 64 кг: Шунқор Абдурасулов – А.Масуд (Покистон)\nЭслатиб ўтамиз, 10та вазн тоифасидаги баҳсларни ўзида жамлаган ушбу Осиё чемпионати шу йил Россияда бўлиб ўтадиган Жаҳон чемпионатига ҳеч қандай йўлланма бермайди. Халқаро бокс федерациясининг янги тизимига кўра, жаҳон чемпионати ва Олимпиада учун алоҳида лицензион мусобақа ташкил қилинади. Қолаверса, ўтган йили AIBA томонидан Токио Олимпиадаси учун бокс баҳсларида янги вазн тоифалари жорий этилган.


Panasonic йил охиригача таржимон-мегафонни тақдим этади\n15:37 / 18.11.2016\nЯпониянинг Panasonic корпорацияси йил охиригача япон тилидан уч тилга автоматик равишда таржима қила оладиган мегафонни тақдим этишни режалаштираяпти. Гап, инглиз, хитой ва корейс тили ҳақида бормоқда, деб хабар қилган Киодо ахборот агентлиги.\nИшлаб чиқарувчиларнинг фикрича, ушбу қурилмалар одамлар гавжум бўладиган жойларда жуда фойдалидир. Метро бекатлари, шаҳар кўчаларидаги турли анжуманлар чоғида у эгасига ёрдамчи бўлиши шубҳасиз.\nМегафон хотирасига дастлаб, энг кенг тарқалган 300га яқин сўз киритилади, Хусусан: "эҳтиёт бўлинг", "поезднинг жўнаши кечикади" каби сўзлар. Ундаги микрофон тўрт тилдан бирида сўзлаётган инсон нутқини шовқин кучли бўлган ҳолатларда ҳам таний олади. Фойдаланувчи мегафонни қўллаш чоғида интернетдан қўшимча сўзларни юклаб олиши ёки ўзи мустақил киритиши мумкин.\nКомпания кейинчалик заруратга кўра, бошқа тилларни ҳам киритишни режалаштирмоқда.\nЯпония Panasonic таржимон-мегафон


ЎзА - Футболчиларимиз Осиё ўйинларини ғалаба билан бошлади\n14.08.2018 15:53 Чоп этиш версияси\nФутболчиларимиз Осиё ўйинларини ғалаба билан бошлади\nЯна тўрт кундан кейин Индонезиянинг Жакарта ва Палембанг шаҳарларида 18-бор ўтказилаётган ёзги Осиё Ўйинлари расман старт олади. Айни пайтда эса баъзи спорт турларида баҳслар бошланиб ҳам кетган.\nХабарингиз бор, қитъамиздаги тўрт йилликнинг муҳим спорт тадбирида иштирок этувчи спортчиларимиз орасида Индонезияга биринчилардан бўлиб футболчиларимиз етиб боришганди. Ва айнан футбол бўйича терма жамоамиз қитъа Ўйинларида биринчи бўлиб майдонга тушишди.\nБир неча дақиқалар олдин Равшан Ҳайдаров устозлигидаги терма жамоамиз гуруҳдаги дастлабки ўйинини Бангладеш термасига қарши ўтказди ва рақибларини 3:0 ҳисобида мағлубиятга учратишнинг уддасидан чиқишди. Жакартадаги “Пакансира” стадионида кечган ўйинда голларга Забихилла Ўринбоев (24), Достон Ҳамдамов (57) ва Икром Алибоев (67) муаллифлик қилишди.\nТермамиз иккинчи турни 16 август куни Қатарга ва 19 августда Таиланд термасига қарши ўтказади. Ўйинлар Тошкент вақти билан соат 17:00да бошланади.\nШунингдек, Осиё Ўйинларида футбол бўйича ўзбекистонлик ҳакамлар ҳам фаолият олиб боришмоқда. Эркаклар ўртасидаги мусобақаларга Азиз Асимов ва Руслан Серазетдинов, аёллар ўртасидаги ўйинларга эса Анна Сидорова ва Зилола Раҳматова таклиф этилган. Бугун бўлиб ўтадиган БАА – Сурия учрашувида Азиз Асимов бош ҳакам, Руслан Серазетдинов эса қанот ҳаками сифатида тайинланган. Асимовга ёрдам берувчи иккинчи ҳакам эса қирғизистонлик Замирбек Чиннибековдир.


Ўзбекистон, 12 январ 2010\n12 ноябр 2019, Тошкент вақти: 23:27\nсешанба 12 январ 2010\nЭркин микрофон - "Насиб қилса¸ у дунëда учрашамиз"\nЎзбекистонда фаолияти тақиқланган Ҳизбут-Таҳрир гуруҳига алоқадорликда айбланиб¸ узоқ муддатга қамалганларнинг аксари¸ яқинларининг Озодликка билдиришича¸ ўзларига нисбатан қийноқлар янада кучайгани боис¸ рози-ризолик сўрашга ўтмоқда экан.\nЎзбекистон америкаликларга тавсия этилмади\nДунё давлатлари бўйлаб турмуш даражаси ва қийматини ўлчаб борадиган “International living” журналининг “Турмуш сифати индекси: 2010” деб номлаган янги ҳисоботига кўра¸ Ўзбекистон, Қозоғистон ва Туркманистон америкаликларга тавсия этилмайдиган давлатлар деб топилди.\nOxus Gold улушлари Хитойга ўтди\nЎзбекистонда олтин қазиш билан шуғулланадиган Британиянинг Oxus Gold ширкати Хитой сармоядорлари консорциумига ўз акцияларининг 185 миллион долларлик катта қисмини сотиш бўйича келишув имзолади.\nОстона "тошкентбоп" элчи танлади\nҚозоғистон президенти Нурсултон Назарбоев ниҳоят Ўзбекистонга ўз янги элчисини йўллайдиган бўлди. 2009 йилнинг 14 августидан бери бўш қолиб келган бу лавозимга Ўзбекистонга чегарадош Жамбул вилоятининг собиқ ҳокими Бўрибой Жексембин тайинланди.\nЭркин микрофон - "БМТ президентни алмаштирса бўлмайдими?"\nдеб сўрайди Озодликка қўнғироқ қилган ўзбекистонлик 18 яшар йигит. Мамлакатда халқнинг сайлов йўли билан ҳокимиятни алмаштириш ҳаққи мутлақ йўқлиги¸ ўзини шундай хаëлларга ундаганини қўшимча қилади "баркамол авлод"нинг бу вакили.\nЎзбекистонда чинорга қирон келди\nСамарқанд шаҳри кўчалари ва шаҳар паркидаги чинорлар кесилмоқда, деб хабар қилди самарқандликлардан бири. Бу хабар дарҳол шунга ўхшаш бошқа воқеани – Тошкент марказидаги Амир Темур хиёбонидаги чинорларнинг кесилиб кетганини ёдга солди.\nЭрмак учун битта мушук боласини боқиб олдим. Жайдари мушук.\nСайловчи газ, номзод сайлов билан овора\n10 январ куни Ўзбекистонда Олий мажлис қонунчилик палатаси учун 39 та сайлов округи, маҳаллий ҳокимият органлари учун эса 779 сайлов округида қайта сайлов бўлди. Озодлик суҳбатдошлари халқ бу сайловга катта қизиқиш билдирмаётганидан сўзладилар.\nЎзбекистон матбуотида янги "қаҳратон" бошланди\nЯнги йилнинг илк кунларидан Ўзбекистон ҳукумати оммавий ахборот воситалари ва мустақил журналистларни бирма бир чиғириқдан ўтказишни бошлади. Мустақил кузатувчилар¸ бу ҳаракатнинг эркин матбуот қолдиқларини ҳам йўқ қилишга қаратилганини айтмоқдалар.\nҚирғизистон гўшти яна ўзбек қозонига қайтиши мумкин\nРасмий Тошкент тўрт йил аввал чорва моллари орасида оқсим касали тарқагани муносабати билан қирғиз гўштига қўйган тақиқини бекор қилиши мумкин.Бу ҳақда Қирғизистон Бош вазири Дониëр Усенов матбуотга хабар берди.\nМалайзия ўзбек талабаларини чорламоқда\nМустақилликдан бери минглаб ўзбек талабалари асосан Ғарб¸ хусусан АҚШ ва Британия университетларида таълим олган бўлса¸ тез фурсатда Осиë¸ хусусан Малайзия олийгоҳларида ўқиганлар сони ҳам уларга етиши мумкин.\nЎзбекистонда машиналар нархи яна ошди\nЎзбекистонда 2010 йил январ-феврал ойлари оралиғида автомобиллар нархи 12 фоизга кўтарилиши мумкин. Долларнинг давлат ва қора бозор курслари ўртасидаги фарқ туфайли автомобил нархи ҳозирдаëқ камида 2 миллион сўмга кўтарилган.


Туркийдаги энг қадим "Шоҳнома"\nТожикистон Шарқшунослик институтида сақланаëтган "Шоҳнома"нинг қипчоқча нусхасига¸ қозоқ ва ўзбек олимларининг қизиқиши баланд.\nФирдавсий “Шоҳнома”сининг 16-аср охирларида Мисрда форсчадан қипчоқ тилига ўгирилган нусхаси мазкур асарнинг энг қадимий туркча таржимаси бўлиши мумкин.\nДунёда ягона нусха саналмиш бу нодир қўлёзма ҳозирда Тожикистон Фанлар академиясининг Шарқшунослик ва қўлёзмалар институтида сақланмоқда.\nИнститут директори Амиряздон Алимардонов икки жилддан иборат бўлган бу қўлёзма қандай қилиб Мисрдан Тожикистонга келиб қолгани ўзи учун муаммо эканини айтади.\n- Фирдавсийнинг “Шоҳнома”си бундан беш аср аввал Мисрда яшаб ўтган Саид Шариф исмли шахс томонидан қипчоқ-турк тилига таржима қилинган бўлиб, у дунёда ягона нодир нусха саналади, дейди Амиряздон Алимардонов.\nУнинг айтишича, китоб араб алифбосининг насталиқ хати билан битилган.\n- Афсуски, мен турк тилини билмайман ва бу тил хусусиятлари ҳақида гапиришга ҳаққим йўқ.\nАммо ўтган йил охирида Олмаота шаҳрида бўлиб ўтган бир халқаро тадбирда қатнашганимда мен шу нусха хусусида маълумот бердим.\nЎз навбатида, қозоқ биродарларимиз бунга жуда катта эътибор қаратишди ва уни қипчоқ тилидан қозоқ тилига ўгириш учун биздан китобнинг видео нусхасини сўрашди.\nЯқин кунларда қозоқлар эронликлар молиявий кўмагида бу ишга киришмоқчи, деди Тожикистон Фанлар академиясининг Шарқшунослик ва қўлёзмалар институти масъули.\nСуҳбатдошимиз “Шоҳнома” таржимаси ўзбекистонлик олимлар диққатини ҳам ўзига тортганини ва улар ҳам китобнинг нусхасини сўрашаётганини таъкидлади.\n- Бу асарнинг муҳимлиги шундаки, у тоза классик тилга таржима қилинган бўлиб, қозоқ, ўзбек ва бошқа туркийзабон халқлар бу китобни ўз тилига таржима қилиш баробарида ўз она тилини бойитиш имконига эга бўладилар, дейди тожик олими.\nАмрияздон Алимардоновга кўра, гарчи айрим манбалар “Шоҳнома”нинг тўла таржимасига 17-аср охири ва 18-аср бошларидан киришилганини таъкидласалар-да, бу топилма форсий тилда сўзлашмаган халқларнинг “Шоҳнома”ни таржима қилиш борасида жуда қадимдан эътибор қаратганларидан гувоҳлик беради.\nТожикистон педагогика университетининг ўзбек тили ва адабиёти бўлими катта ўқитувчиси Бахтиёр Мўминов фикрича, “Шоҳнома” таржимаси туркийзабон халқларнинг нафақат тил соҳасида, балки бутун жаҳон маданиятидаги катта ютуғидир.\n- Бу нодир нусхада 16-асрга тегишли минглаб сўзлар мавжудки, бу биз учун янгилик саналади. Шуни назарга олган ҳолда, агар ўзбек олимлари ҳам бу асарни қипчоқ тилидан ўзбек тилига таржима қилса, жуда зўр иш бўлар эди, дейди Бахтиёр Мўминов.\nАйни пайтда¸ Тожикистон Фанлар академиясининг Шарқшунослик ва қўлёзмалар институти ходимлари “Шоҳнома” нусхасини қозоғистонлик олимларга топшириш тараддудида эканларини ҳам маълум қилдилар.


Марказий банк хорижий валюталарнинг сўмга нисбатан янги қийматини белгилади. Доллар курси тўққиз ҳафта мобайнида илк бор пасайди.\nТОШКЕНТ, 4 янв — Sputnik. Марказий банк хорижий валюталарнинг сўмга нисбатан 5 январдан бошлаб янги қийматини белгилади.\nДоллар курси 05.01.2021 йилдан\nУнга кўра, долларнинг расмий курси 27,48 сўмга арзонлашиб, 10 449,44 сўмни ташкил қилди. Евро ҳам 24,13 сўмга тушиб, 12 761 сўм бўлди.\nРоссия рубли эса 0,82 сўмга арзонлашди ва 140,45 cўмни ташкил қилди.\nвалюта курслари, валюта, доллар, Марказий банк


Букингем саройи 369 млн фунт стерлингга таъмирланади\n00:36 / 19.11.2016\nЛондондаги Букингем саройи 369 млн фунт стерлингга таъмирланади, деб хабар бермоқда Hello. Таъкидланишича, қироллик қароргоҳини катта кўламдаги таъмирлаш ишлари кутмоқда, улардан баъзилари 60 йил ичида илк бор ўтказилади.\nТаъмирлаш ишлари 2017 йил апрелида бошланади. Қиролича Елизавета II таъмирлаш ишлари вақтида саройда яшашни ва у ерда расмий тадбирлар ўтказишни давом эттираверади. Таъмирлаш ишлари сайёҳлар орасида оммабоп бўлган тадбирлар, жумладан соқчилар алмашишига таъсир қилмайди.\nМанбанинг айтишича, қироллик уйи вакиллари таъмирлаш ишларини тўлиқ қўллаб-қувватлаганлар.\nБукингем саройи Лондоннинг энг машҳур диққатга сазовор жойларидан бири ҳисобланади. Саройга ҳар йили 500 мингдан кўпроқ одам ташриф буюради. 2013 йилда сайёҳлар саройни Британиянинг ўзига чорловчи асосий жойи деб аташган.\nЛондон Кўксарой қароргоҳи Елизавета II Букингем


Оилавий йўлга отланган “Lacetti” ҳайдовчиси ЙТҲ содир этди. Автомобиль йўл ўртасида ёниб кетди - UzNews.uz\n28 июль, 21:49\nОилавий йўлга отланган “Lacetti” ҳайдовчиси ЙТҲ содир этди. Автомобиль йўл ўртасида ёниб кетди\nАвтомобиль салонида ҳайдовчининг турмуш ўртоғи ва икки нафар фарзанди бўлган.\nБугун, 28 июль куни Сирдарёда “Lacetti” иштирокида ЙТҲ содир бўлди. Салонида 4 нафар фуқаро бўлган автомобиль қарама-қарши йўналишда келаётган юк машинасига урилган.\nДастлабки маълумотларга кўра, 2020 йил 28 июль куни соат 18:50 ларда фуқаро 1986 йилда туғилган Гулистон шаҳар Н.Жалилов кўчаси 26-уйда яшовчи М.А. ўз бошқарувидаги “Lacetti” русумли 40 P 782 UA давлат рақам белгили автомашинани Сирдарё тумани ҳудудидан ўтган М-34 йўлининг 103 км.да Гулистон – Тошкент йўналиши бўйича бошқариб келиб, йўлнинг қайрилиб олиш мумкин бўлган қисмида қайрилиб олаётган вақтида қарама-қарши йўналишига ўтган вақтида Тошкент – Гулистон йўналишида ҳаракатланиб келаётган фуқаро 1969 йил туғилган Н.Э. бошқарувидаги “Isuzu” русумли 01 379 REA давлат белгили автомашина орқа қисмидан урилиши натижасида бошқарувни йўқотиб йўл ўртасидаги бетон тўсиққа урилиб ЙТҲ содир этган.\n“Lacetti” русумли автомашинада электр кабелларининг қисқа туташуви натижасида ёнғин келиб чиқиб автомашина ёниб кетган.\n“Lacetti” русумли автомашинада бўлган ҳайдовчи ва йўловчилар – ҳайдовчининг турмуш ўртоғи 1984 йил туғилган Н.А. ва икки нафар фарзандлари 2013 йилда туғилган қизи И.М. ва 2016 йилда туғилган ўғли М.А.лар зудлик билан эвакуация қилинган.\nЙТҲ ва ёнғин натижасида жароҳат олганлар йўқ.\nҲолат юзасидан Сирдарё тумани ИИБ ҳузуридаги Тергов бўлинмаси томонидан терговолди суриштирув ишлари олиб борилмоқда.


Россия ўрмон ёнғинларидан улкан зарар кўргани айтилмоқда\n26 октябр 2021, Тошкент вақти: 09:54\nЭкологлар Россияда рўй берган ўрмон ёнғинлари келтирган зарар 300 миллиард доллардан ошади, демоқда.\nЁввойи табиатни асраш маркази директори Алексей Зименко бу рақам фақат ўрмонларга тааллуқли эканини айтди.\nУнинг фикрича, табиий офатдан мамлакат иқтисодиётига етган зарар миқдори 300 миллиард доллардан бир неча баробар кўпроқдир.\nЭкологлар ёнғинларнинг бундай катта зарар етказганини ўрмонларнинг давлат бошқаруви тизими йўқлиги билан изоҳламоқда.\nЖорий йилда Россияда ҳаво ҳарорати хаддан зиёд исиб кетгани оқибатида 900 минг гектардан ортиқ ҳудудда, жумладан 60та миллий парк ва қўриқхонада 29 мингдан зиёд ёнғин рўй берди.\nТабиий офат натижасида 53 одам нобуд бўлди, 2 ярим минг бино ёниб кул бўлди.


Аутизмга чалинган болаларни ўзбек тилида ABA-терапия усулида ўқитишнинг янги инновацион технологиясини яратиш масаласи муҳокама қилинди\nИнновацион ривожланиш вазирлигининг «Тиббиёт фанлари» бўйича Илмий техник кенгашнинг навбатдаги мажлис бўлиб ўтди. Унда вазирлик томонидан эълон қилинган «Олима аёллар грантлари» танловига топширилган ташаббускор лойиҳалар муҳокама қилинди.\nМажлисда танловга топширилган «Сурункали юрак етишмовчилиги билан хасталанган беморларда буйрак дисфункциясини эрта аниқлаш ва прогнозлаш учун рақамли дастурий маҳсулот ва мобил илова яратиш» мавзусидаги инновацион лойиҳа; «Аутизмга чалинган болаларни ўзбек тилида ABA терапияда ўқитишнинг янги инновацион технологиясини яратиш» мавзусидаги амалий лойиҳа; «Инсульт билан оғриган беморларнинг регистри,онлайн-консультациялар ва телетиббиёт учун «Инсультнинг Ўзбек Миллий регистри» инновацион дастурини қўллаш орқали электрон портални ишлаб чиқиш» мавзусидаги инновацион лойиҳа, «Тухумдонлар муддатидан аввалги етишмовчилиги, эрта менопаузанинг дастлабки босқичлари ва унинг оқибатида келиб чиқувчи асоратларни эрта аниқлашнинг интеграцион дастурий маҳсулотини яратиш» мавзусидаги амалий лойиҳалар муҳокама қилинди.\nАутизм (аутистик бузилишлар) – бу мия ривожланишининг бузилиши натижасида юзага келадиган, ижтимоий муносабатлар ва мулоқотнинг чекланиши, шунингдек, қизиқишлар доирасининг ўта торлиги ва такрорий ҳаракатлар билан тавсифланадиган касаллик. Мана шу аломатларнинг барчаси боланинг 3 ёшгача бўлган даврида намоён бўлади.\nАутизмли бола вояга етаётган оилаларга ёрдам бериш бўйича комплекс чора-тадбирлар талаб этилади, жумладан, давлат томонидан ёрдам бериш тизимини яратиш билан барча оила аъзоларига психологик ёрдам кўрсатиш ҳам киради. Бу аутизмли болалар орасида ногиронликни сезиларли даражада камайтиради ва аутизмли беморларни ҳаётга мослаштиради, уларнинг билим олиши ва мутахассисликка эга бўлиши, жамиятга фойда келтиришига ёрдам беради.\nСўнгги тадқиқотлар болаларда аутизмни эрта ташхислаш, эмоционал алоқа ўрнатиш, мотивация бериш ва мустақил бўлишини рағбатлантиришга ёрдам берадиган психологик даволаш усулларидан фойдаланиш муҳимлигини кўрсатди. Бугунги кунда ўзбек тилида, бизнинг минтақамиз учун мослаштирилган АВА терапиядан фойдаланган ҳолда аутизмли болаларда идрокни, эътиборни, умумий ва майда мотор харакатларни, фикрлаш ва нутқни яхшилаш жуда муҳимдир.\nАутизмли болаларни даволашда инновацион технологияларни ўзбек тилида қўллаш аутизмнинг дастлабки босқичларида даволаш ишлар кўламини кенгайтиради, аутизмли болалар орасида ногиронликни камайтиради ва болани жамият ҳаётига мослаштиради. Бугунги кунга қадар бутун дунёда аутизмли болалар учун кўплаб даволаш дастурлари ишлаб чиқилган. АБА терапия – бу ўзини тутиш технологиялари ва ўқитиш усулларига асосланган интенсив ўқув дастури. Ушбу дастурни ўзбек тилига мослаштириш ва касалликнинг дастлабки босқичларида аутизмли болаларга индивидуал ёндашувни танлаш, махсус болалар ривожланиш хоналарида АБА-терапия орқали даволашни ташкил этиш мазкур усулнинг самарадорлигини оширади ва бу соҳада яхши натижаларга эришилади.\nХулқ-атвор терапияси ёки АВА усули хатти-ҳаракатларини амалий таҳлил қилиш – бу кўникмаларни ривожлантириш ва аутист боланинг «номақбул хатти-ҳаракатларини» йўқ қилишнинг энг самарали усулларидан биридир. АВА терапия усули биринчи маротаба 1963 йилда Лос Анжелесдаги доктор Ивар Ловаас ва унинг ҳамкасблари томонидан қўлланилган. Усулнинг асоси аутист болага микроҳаракатларни ўргатиш ва кейинчалик нутқ, ижодий ўйин, кўзга қараш ва исмга жавоб бериш каби орттирилган маҳоратни бирлаштириш билан уларни мураккаб ҳаракатларга бирлаштиришга ёрдам беради.\nШуни таъкидлаш керакки, болалар аутизмининг долзарблиги мамлакатда сўнгги йилларда ўтказилган барча тадқиқотлар билан тасдиқланган. Бизда болаларда аутизмни эрта аниқлаш скрининги бўйича тадқиқотлар олиб борилмоқда. Ўзбекистон Республикасида аутизмга чалинган беморларнинг реестри шакллантирилмоқда, бунда карта ҳужжатлари расмийлаштирилиб, аутизмга чалинган болалар сони аниқланмоқда. Кейинги босқичда ўзбек тилида АВА терапиясидан фойдаланган холда болаларда аутизмни даволаш усулларини киритиш режалаштирилган. Ўзбекистон Республикаси соғлиқни сақлаш тизимига мослаштирилган махсус болалар ривожланиш хоналарининг ташкил этилиши ва АБА-терапиянинг даволаш жараёнига тўғридан-тўғри татбиқ этилиши аутист болаларнинг даволашнинг янада самарадорлигини оширади\nУшбу лойиҳа доирасида биринчи маротаба ўзбек тилида АВА-терапияси асосида аутист болаларда идрокни, эътиборни, умумий ва нозик мотор ҳаракатларни, фикрлаш ва нутқни яхшилаш учун инновацион электрон дастурлар ва иловалар ишлаб чиқилади. Ушбу дастур кундалик ҳаётда зарур бўлган кўникмаларни (овқатни чайнаш, кийиниш, гаплашиш ва ҳ.к.) ривожлантиришга, аутист болаларнинг мустақил бўлишига кўмаклашади. Соғлиқни сақлаш тизимидаги махсус болалар ривожланиш хоналарида психолог ва логопед билан комплекс терапия олиб борилади, бу эса кам таъминланган аҳоли учун қулайлик яратади. Аутизмли болалар учун ўзбек тилида АВА-терапияга асосланган электрон платформанинг яратилиши ушбу болаларнинг ривожланиши ва таълим олишини яхшилайди, жамиятга мослашиши ва мустақиллигига кўмак беради, аутизмли болаларнинг кайфияти ва ҳиссиёт соҳасини яхшилайди.\nЛойиҳадан олинадиган натижаларнинг аҳамияти шундаки, ўзбек тилида АВА терапия ёрдамида аутизмли болаларни даволашда янги электрон платформани ишлаб чиқиш ногиронликни камайтиришга ва уларни ижтимоий ҳаётга мослаштиришга ёрдам беради.


Ўзбекистонда қайси ёш тоифалари COVID-19 билан кўпроқ касалланаётгани очиқланди - 18.04.2021, Sputnik Ўзбекистон\nТОШКЕНТ, 18 апр — Sputnik. Cоғлиқни сақлаш вазири ўринбосари — Санитария-эпидемиологик осойишталик ва жамоат саломатлиги хизмати раҳбари Баҳодир Юсупалиев\nТОШКЕНТ, 18 апр — Sputnik. Cоғлиқни сақлаш вазири ўринбосари — Санитария-эпидемиологик осойишталик ва жамоат саломатлиги хизмати раҳбари Баҳодир Юсупалиев коронавирусга неча ёшлилар кўпроқ чалинаётгани борасида маълумот берди.Унинг сўзларига кўра, айни пайтда Ўзбекистонда коронавирус билан касалланганларнинг ёшма-ёш таҳлили қуйидагича:Шунингдек, махсус комиссиянинг кенгайтирилган йиғилишида бош вазир Абдулла Арипов инфекция 6-7 фоизда олий таълим муассасаларида ва 11-15 фоиз ҳолатда умумий ўрта таълим муассасаларида юқтириб олинганини қайд этган. Бу ўтган йилги ҳолат билан таққосланадиган бўлса, ўшанда мактаб болаларида бу касаллик йўқ эди. “Йил бошида британча штамм болалар ўртасида тарқалди, биз қатор мактаб ва боғчаларни ёпишга мажбур бўлдик. Яъни ҳозир касаллик ҳам ўз турини ўзгартириб, янада хавфлироқ бўла бошлади. Аввал болаларга таъсир қилмаган бўлса, ҳозир аксинча бўляпти, ҳаттоки боғча болаларига ҳам таъсир қиляпти”, - деди Арипов.Бош вазир африкача штамм ҳам Ўзбекистонга кирганини қўшимча қилди. Ҳозир вирусни ўрганилиб, чуқур таҳлил олиб бориляпти.17 апрель ҳолатига кўра мамлакатда 86 680 (+342) коронавирус билан касалланиш ҳолати қайд этилган. Қурбонлар сони 638 нафарга етган.\nбаҳодир юсупалиев, соғлиқни сақлаш вазирлиги (ссв), covid-19 умумжаҳон пандемияси, ўзбекистон\nБаҳодир Юсупалиев 14 ёшгача бўлган болалар ўртача 13-15 фоиз коронавирус билан касалланаётганини маълум қилди.\nТОШКЕНТ, 18 апр — Sputnik. Cоғлиқни сақлаш вазири ўринбосари — Санитария-эпидемиологик осойишталик ва жамоат саломатлиги хизмати раҳбари Баҳодир Юсупалиев коронавирусга неча ёшлилар кўпроқ чалинаётгани борасида маълумот берди.\nУнинг сўзларига кўра, айни пайтда Ўзбекистонда коронавирус билан касалланганларнинг ёшма-ёш таҳлили қуйидагича:\n60 ёш ва ундан катталар 22-26 фоиз.\nШунингдек, махсус комиссиянинг кенгайтирилган йиғилишида бош вазир Абдулла Арипов инфекция 6-7 фоизда олий таълим муассасаларида ва 11-15 фоиз ҳолатда умумий ўрта таълим муассасаларида юқтириб олинганини қайд этган. Бу ўтган йилги ҳолат билан таққосланадиган бўлса, ўшанда мактаб болаларида бу касаллик йўқ эди.\n“Йил бошида британча штамм болалар ўртасида тарқалди, биз қатор мактаб ва боғчаларни ёпишга мажбур бўлдик. Яъни ҳозир касаллик ҳам ўз турини ўзгартириб, янада хавфлироқ бўла бошлади. Аввал болаларга таъсир қилмаган бўлса, ҳозир аксинча бўляпти, ҳаттоки боғча болаларига ҳам таъсир қиляпти”, - деди Арипов.\nБош вазир африкача штамм ҳам Ўзбекистонга кирганини қўшимча қилди. Ҳозир вирусни ўрганилиб, чуқур таҳлил олиб бориляпти.\n17 апрель ҳолатига кўра мамлакатда 86 680 (+342) коронавирус билан касалланиш ҳолати қайд этилган. Қурбонлар сони 638 нафарга етган.


ДАВЛАТ РАҲБАРИНИНГ ДАЪВАТИ » MUZAFFAR.UZ\n(Мурожаат шунчаки тинглаш учун эмас, балки, англаш ва амал қилиш учундир)\nЗамон ва маконларнинг боғланиш нуқтаси инсондир. У турли даврларнинг муаммоларига оқиллик ва одиллик билан жавоб топишга қодир. Пандемия панд берган бўлса-да, ундан қутулиш ва уни бартараф этиш халқимизни бу офатдан асраш борасида давлатимиз раҳбари томонидан оширилган чора-тадбирлар бунинг яққол мисолидир.\nХалқнинг саломатлиги, бойлиги, розилиги ва фаровонлиги учун кўриладиган тадбирлар мамлакат тараққиётининг кафолатидир.\nЯнги йил олди интиқлик билан кутганимиз Ўзбекистон Республикаси Президентининг Олий Мажлисга Мурожаати ва унда кўтарилган масалалар ҳамда ечимлар мамлакатимиз истиқболи ва равнақи йўлидаги дадил қадамдир. Президент эришилган ютуқлар билан биргаликда ривожланишга тўсиқ бўлувчи баъзи омиллар борасида таҳлилий ва танқидий назар орқали ўз мулоҳазаларини билдирди.\nМамлакатимизнинг барча соҳалари бўйича, аниқ ва фактик маълумотларни келтириш билан мулоҳаза юритиш асносида ёшлар ҳаёти ва уларнинг таълим-тарбиясига дахлдор бўлган ўқитувчиларнинг ўрни ва масъулияти ҳақида алоҳида тўхталдилар.\n“Янги Ўзбекистон – мактаб остонасидан, таълим-тарбия тизимидан бошланади”, - деган ғоя асосида кенг кўламли ислоҳотларнинг амалга оширилиши замон тақозоси. Бу эса истиқболнинг меъмори ўқитувчининг заҳмати билан боғлиқ. Ўқитувчининг ўрни эса таълим ва тарбияни ўз умри мазмунига айлантиргани, касбига садоқати ва фидойилиги билан белгиланади. Фидойилик эса касбига шайдоликдан бошланади.\nШу боис Президент "Жамиятда ўқитувчи касби энг нуфузли ва обрўли касб бўлиши лозим" - дея уқтириб, мамлакатимизда 2021 йилда ўқитувчи ва педагогларга устама ҳақ тўлаш тизими йўлга қўйилишини таъкидладилар. Бу ташаббус яқин тўрт йилдаги ўқитувчи ва мураббийларнинг ижтимоий нуфузи ва мавқеини ошириш борасидаги амалий фаолият ва ҳаракатларнинг изчил давоми дейиш ўринлидир.\nПрезидент Мурожаатномада таълим сифатини тубдан яхшилаш, унинг самарали ва натижадорлигини таъминлаш зарурияти борасида қатор мулоҳазаларни қайд этдилар. Ўқитувчиларга бошқа туманга бориб ишласа 50 фоиз, бошқа вилоятларга бориб ишласа 100 фоиз устама тўланиши ҳақидаги фикр ҳам таълим сифати ва самараси учун куюнишдир.\nХўш, таълимнинг сифати ва самарасига эришиш учун нималар зарур? Давлат раҳбари бунга ҳам аниқ ва равшан жавоб берди. Бунинг учун аввало ўқув дастурлари, ўқитувчи ва домлалар учун методик қўлланмаларни халқаро дастурларга мослаштириш, болаларнинг таҳлилий ва креатив фикрлаш қобилиятини ривожлантириш учун уларга сермазмун ва тушунарли дарсликлар яратиш зарурлигини эътироф этдилар. Эски усулдаги баландпарвоз гапириладиган таълим стандартлари эндиликда керак эмаслиги, илғор хорижий тажриба асосида болаларга ортиқча юклама бермайдиган миллий ўқув дастури жорий этилиши вақти келганини уқтирди. Таълим сифати фақат пойтахтда эмас, балки олис қишлоқларда ҳам юқори бўлиши шартлиги, бунинг учун эса малакали кадрлар билан таъминлаш, таълим сифатини ошириш бўйича алоҳида дастурни ҳал этиш муҳимлиги таъкидланди.\nОчиғини айтиш керакки, таълим тизимидаги айрим дарслик ва қўлланмалар ҳали ҳам эски усулда, ўқувчи ва талабаларни қизиқтириш ўрнига бездирадиган тарзда, ҳаёт билан боғланганлик даражаси паст бўлиб назарий қоидаларни қуруқ ёдлатиш замирига қурилган. Энг қизиғи, мактабнинг таълим қозонида қайнамаган, уқувсиз олимлар томонидан ёзилган дарсликларда ўқувчиларнинг ёш ва психологик хусусиятлари эътиборга олинмаган. Бу эса ўқувчининг қизиқишини, эътиборини сўндиради. Айни пайтда ўқувчида умидсизлик, ишончсизлик туйғусини уйғотиши мумкин. Шу тариқа билимсизлик, ҳафсаласизлик урчийверади. Ҳар бир фан бўйича ўз умрини, қобилиятини сарф этиб келаётган шу соҳа вакилларининг, тажрибали мутахассисларнинг фикр-мулоҳазаларини эътиборга олиш керак. Амал-тақал қилиб ёзилган дарсликдан ҳеч қандай нафъ йўқ. Агар у ёш авлоднинг билим-савияси, онг-у дунёқарашини юксалтиришга хизмат қилмаса, унинг нима кераги бор?\nМуаммонинг иккинчи бир томони борки, бу педагогик маҳорат масаласи, яъни ўқитувчининг коммуникатив компетентлигидир. Тасаввур қилинг, юқори савияда тайёрланган дарслик ва қўлланмалардан баҳраманд бўлган ўқитувчи кенгқамровли билимга эга бўлса, ахборот компьютер технологияларини обдон эгаллаб, бир нечта хорижий тилларни ҳам билди дейлик, ҳали бу таълимнинг сифати ва самараси дегани эмас. Олинган билимни, оширилган малака, ҳосил қилинган кўникма, ўзлаштирилган илмни ўқувчи ёки талабанинг онг-у шуурига сингдириш механизми, яъни коммуникатив компетентлиги бўлмаса ҳеч қандай натижа йўқ. Демак, гап педагогик маҳоратда, янада аниқроғи, ўқитувчининг мулоқот маданияти, нотиқлик санъатини қай даражада эгаллаганлигида. Билими бўлса-ю, уқуви бўлмаса педагог таълимида сифат ҳам бўлмаслиги тайин.\nТасаввур қилинг. Асл деҳқон, чорвадор етиштирган масаллиқни бозордан келтириб ош тайёрлаш буюрилса, таом бемаза бўлса, айбдор ким? Деҳқонми, чорвадорми, сабзи, гурунч, гўшт каби ош масаллиғими ёки уни сотиб олиб келтирган харидорми? Албатта, ошпаз. Шундай экан, дарслик, қўлланмалар қанчалик сермазмун ва сифатли бўлмасин, педагогнинг коммуникатив қобилияти, нутқий маҳорати бўлмаса мақсад тўла рўёбга чиқмаслиги аниқ. Педагогнинг уқуви, билими ва тажрибаси таълим сифатининг муҳим ўзаги.\nУйғониш даврининг уйғоқ виждони маҳоратли ўқитувчилардан таълим олган ёш авлод бўлиши аниқ. Бунинг учун таълимнинг сифати ва самараси ҳар қачонгидан муҳим. Сабаби таълимнинг калити нутқ бўлса, тарбиянинг калити хулқдир. Худди шу маънода, мулоқотнинг очқичи нутқ билан, муомаланинг тутқичи эса хулқ биландир.\nШу ўринда Уильям Уорднинг педагогик маҳорат бобидаги ушбу фикрини келтириш жоиздир. “Ўртача ўқитувчи баён қилади, яхши ўқитувчи тушунтиради, машҳур ўқитувчи намойиш қилади, буюк ўқитувчи илҳомлантиради.” Тўғри, машҳур ва буюк ўқитувчилар таълими ва мотивациясидан илҳомланган ёш авлод чинакам маънода, учинчи ренессанснинг пойдеворини қуришига шубҳа йўқ.\nПрезидент илм-маърифат ва таълимни юксалтириш, инновацияни ва интеграцион жараёнларни амалга ошириш мамлакатнинг тараққиёти билан боғлиқлиги борасида қимматли мулоҳазаларни билдирди. Сўнгра келгуси йилда 10 та Президент мактаби ва табиий фанлар, ахборот компьютер технологияларига ихтисослашган 197 та мактаб ўз фаолиятини бошлаши ҳақидаги хабар барчани руҳлантириб юборди.\nЮқори даражадаги таълим тизими амалга оширилса, фарзандларимизни чет элларга юбориб ўқитишдан кўра, кенг имконият ва имтиёзларга эга бўлишимиз муқаррар. Бу борада ҳам Президент дадил қадам ташлаётганини эътироф этди. Рақобатбардош миллий кадрларни янги авлодини тайёрлаш мақсадида Тошкентда алоҳида янги университет очилиши, хориждан профессионал фан-таълим мутахассислари жалб этилишини эътироф этилди. Токи, чет элга бормасдан ўз юртида юқори билим олишга эришсин. Педагоглар малакасини ошириш тизими ҳам бизда ибратли эмас эди. Улар ҳар 5 йилда бир маротаба малакасини оширишарди. Бу эса ақлга сиғмайдиган ҳол. Бугунги даврда ҳар кун, ҳар соатда барча жараёнларда янгиликлар, ўзгаришлар содир бўлаётан пайтда уларнинг малакасини узлуксиз равишда амалга ошириш талаби юзага чиқди.\nПрезидент, шунингдек, ўқитувчиларнинг ўз фанини билиши, педагогик маҳорати ва психологик тайёргарлигидан келиб чиқиб тоифа бериш мезонлари қайта кўриб чиқилиши, муаллимлар болаларга сифатли таълим бериш ўз устида ишлашдан бошқа нарса ҳақида ўйламаслиги учун давлат барча шароитларни яратиб бериши зарурлигини алоҳида таъкидлаб ўтдилар.\nТаълим олиш учун яратилаётган имконият ва имтиёзларнинг яна бир мисоли сифатида грантлар сони камида 25 фоизга оширилиши, эҳтиёжманд оилаларнинг қизлари учун грантлар сонини 2000 тага етказиш хусусидаги Президент эътирофларини келтириш мумкин.\n"Қуёшлиқ истасанг, касби камол эт, Камол ар касб этарсен, бемалол эт", - дейди Ҳазрат Навоий. Президент маърузасида келтирилган ушбу ҳикматнинг мазмуни шуки, қуёшдай бўлишни истасанг, камолот касб эт, камолотга етишга интилар экансан, бу ишни ўзингга малол олмай амалга ошир демакдир. Қуёш ҳамма жойга бир хил нур сочади, лекин бир жойда янтоқ, бир жойда гул ўсади. Муаллимнинг маърифат ёғдуси қуёш сочувчи зиёга монанд. Катта авлод билим ва тажриба кони. Уларнинг узоқни кўра олиш фазилатларини ёшларимиздаги ғайрат ва шижоат, мардлик ва фидойилик билан бирлаштира олсак, кўзланган марраларга, албатта етишимиз муқаррарлиги Мурожаатномада алоҳида уқтирилди.\nШундай экан, ёшларга эътибор давлат сиёсати даражасида бўлиши уларни ҳар дамда ва ҳар қадамда қўллаб-қувватланиши халқимизнинг саломатлиги билан боғлиқ ҳолда бўлиши йил номида ҳам акс этгани бежиз эмас. "Ёшларни қўллаб-қувватлаш ва аҳоли саломатлигини мустаҳкамлаш" да даъват ва чорлов бор. Барча кўзланган режалар, пировард мақсадлар ана шу иккита асос ёшлар ва аҳоли саломатлиги билан рўёбга чиқади.\nРаҳимбой Жуманиёзов - ТИҚХММИ доценти, "МАЪРИФАТ" тарғиботчилар жамияти аъзоси.\nЧоп этилган: 9-01-2021, 08:21\nКўрилган: 1 205\nЧоп этилган: 26-12-2020, 03:01\nБутунжаҳон ижтимоий ҳақиқат куни\nЧоп этилган: 20-02-2020, 16:52\nЧоп этилган: 25-12-2020, 08:30\nЧоп этилган: 10-12-2020, 18:48


Индонезиядан Сингапурга парвоз вақтида радарлардан йўқолиб қолган Малайзиянинг Air Asia авиакомпаниясининг QZ8501 рейси Индонезиянинг Белитунг ороли қирғоқларидан 145 километр узоқликда қулаган бўлиши мумкин. Бу ҳақда Индонезия қидирув ва қутқарув миллий агентлиги маълум қилмоқда.\nAirbus A320-200 самолёти катта эҳтимол билан 03.22.46 ва 108.50.07 координатали жойда ҳалокатга учраган бўлиши мумкин. Тахминларга кўра, самолёт сувга қўнишга уринган бўлиши мумкин.\nАввалроқ, Белитунг ороллари яқинида Air Asia авиакомпаниясининг йўқолиб қолган самолёти фюзелажи парчалари топилгани ҳақида хабар берилган эди.\nМаълумотларга кўра, самолёт борида 155 нафар йўловчи (уларнинг аксарияти – индонезияликлар) ва етти нафар экипаж аъзоси бўлган. Малайзиянинг The Strait Times газетаси хабарига кўра, самолётга чипта брон қилган йўловчилардан 23 нафари (8 аёл, 11 эркак ва уч бола) самолётга чиқмаган бўлиши мумкин.


Даврон Файзиев: "Барселона"нинг бугунги муҳим ўйини олдидан: Испанияда грандлар учлиги ҳукмрон, айрилган эса бўриларга ўлжа. Ёки буқаларга\n27 февраль, 2021, 17:10\nТеглар:Испания | Ла Лига | Барселона | Севилья | Даврон Файзиев\nЛа Лиганинг ушбу турида марказий беллашув\nБугун Испания Ла Лигаси 25-туридан ўрин олган "Севилья" - "Барселона" учрашуви бўлиб ўтади. Ўйинни таниқли шарҳловчи Даврон Файзиев шарҳлаб боради. Даврон Файзиев телеграмдаги саҳифасида беллашувдан олдинги фикрларини ёзиб қолдирди.\n- 1 йил аввал худди шу ўйинда ишлаган эканман, анонснинг биринчи қисми ҳам мос. Ўзгартирмайман.\n"Севилья" - фламенго рақси ва коррида ўлкаси. Биз учун эса Писхуан стадиони ва доим Европа лигаси даражасидаги клуб шаҳри. Бугун бу ерда корридага ўхшаш томоша бўлади. Фақат бир масала очиқ, ким матадор бўладию, ким буқа?! Чекиниш тугади.\nЭнди ўйин ҳақида. "Севилья" ва "Барселона" ўхшаш ҳолатда. Иккаласи ҳам Мадрид клубларини таъқиб қилишмоқда. "Барселона" бугунги рақибидан 2 очко олдинда ва учинчи ўринда. Бироқ "Севилья" бир ўйин кам ўтказган. "Барса" ютқазса, учликни тарк этиши мумкин. Бу эса Чемпионлар лигасидан айрилиш эҳтимоли арафасида Ла Лигага ҳам соя солади. Испанияда грандлар учлиги ҳукмрон, айрилган эса бўриларга ўлжа. Ёки буқаларга, - деди Даврон Файзиев.\nВидео "Севилья" 2 дақиқада 2 та гол уриб "Реал Сосьедад" майдонида ғалаба қозонди (видео)


09.03.2020 – КУН УЗ\nГлавная / 2020 / March / 09\nАрхивы за день : 09.03.2020\nКоронавирус кайд этилган мамлакатлар сони 100га якинлашмокда. Сунгги маълумотлар\n09.03.2020\tЖахон Comments Off on Коронавирус кайд этилган мамлакатлар сони 100га якинлашмокда. Сунгги маълумотлар\n7 март холатига кура, дунё буйлаб коронавирус билан касалланганлар сони 103 мингга якинлашди. Коронавирусга чалиниш холати кайд этилган мамлакатлар сони ошиб бормокда. Охирги суткаларда вирус ЖАР, Сербия, Перу, Камерун, Того, Бутан ва Ватиканда кайд этилди. Коронавирус кайд этилган давлатлар сони 90дан ошди. Фото: AFP ЖССТ коронавирус билан мавсумий грипп уртасидаги …\nХитойда карантиндаги мехмонхона кулаб тушди: 10 киши халок булди, унлаб кишилар харобалар остида\n09.03.2020\tСиёсат Comments Off on Хитойда карантиндаги мехмонхона кулаб тушди: 10 киши халок булди, унлаб кишилар харобалар остида\nХитойда Фуцзянь провинциясининг Цюаньчжоу шахридаги мехмонхона кулаб тушиши окибатида 70дан ортик киши харобалар остида колди. Беш каватли мехмонхонадан коронавирусдан зарарланганлар билан алокада булган одамларни карантин холатида саклаш учун фойдаланилаётганди. Куткарувчилар хароба остидан одамларни чикаришмокда / AFP/GETTY Сунгги маълумотларга кура, камида 10 киши халок булгани тасдикланган ва яна унлаб кишилар бедарак …\nШавкат Мирзиёев: «Катта-катта ташкилот ва компаниялар рахбарлигига аёлларни тайинлаш ташаббуси давом этади»\n09.03.2020\tСиёсат Comments Off on Шавкат Мирзиёев: «Катта-катта ташкилот ва компаниялар рахбарлигига аёлларни тайинлаш ташаббуси давом этади»\nФото: Президент матбуот хизмати Бугун, 8 март куни Тошкентдаги «Узэкспомарказ» Миллий кургазмалар компанияси павильонида Халкаро хотин-кизлар куни муносабати билан байрам тадбири булиб утди. Тадбирда Узбекистон президенти Шавкат Мирзиёев иштирок этди ва хотин-кизларни байрам билан табриклаб, нутк сузлади. Kun.uz мухбирига кура, давлат рахбари уз нуткида туман хокими лавозимига аёлларнинг тайинланаётгани масаласи …\n«Здесь будет парк». Тошкент марказидаги буш ерда куп каватли уйлар курилиши норозиликка сабаб булмокда\n09.03.2020\tИктисодиёт Comments Off on «Здесь будет парк». Тошкент марказидаги буш ерда куп каватли уйлар курилиши норозиликка сабаб булмокда\nШу кунларда ижтимоий тармокларда кулларида «Здесь будет парк» ёзувини ушлаб олган фукароларнинг чикишлари кузга ташланмокда. Акция катнашчилари – Тошкентнинг Ойбек ва Нукус кучалари кесишмасида куп каватли турар жой мажмуаси курилишидан норози булган бир гурух фукаролардир. Улар вазиятни ёритишни сураб, тахририятимизга мурожаат килишди. Мурожаатни урганиш максадида айтилган манзилга бордик. Дастлабки карорга …\nХужанддаги колонияда кутарилган исёнда камида 50 киши улгани айтилди\nИкки укувчи элликта телефон угирлади\nУзбекистон Олимпия терма жамоаси Европанинг икки термаси билан уртоклик учрашуви утказади


Бухоро вилоятида 35 мингдан зиёд аёллар иш билан таъминланмаган / Ўзбекистон янгиликлари, энг сўнгги хабарлар\nЖАМИЯТ 0 Шархлар 765 кўрилди\nДавлатимиз раҳбари Бухоро вилоятига ташрифи доирасида Когон туманидаги “Тараққиёт” маҳалла фуқаролар йиғини марказида бўлган.\nПрезидентимизнинг ташриф доирасида аниқланган ҳолатларга кўра, бугунги кунда Бухоро вилоятида 35 мингдан зиёд аёллар иш билан таъминланмагани, хотин-қизлар жиноятчилиги сақланиб қолаётгани маълум бўлган.\n- Жорий йил охиригача аёлларнинг ижтимоий муаммоларини ҳал қилиш, иш билан таъминлаш, жиноятчилик содир этмаслиги учун зарур чораларни кўриб, Бухоро вилоятини хотин-қизлар билан боғлиқ барча масалалар бўйича энг намунали ҳудудга айлантиришимиз керак, - дея таъкидлаган Шавкат Мирзиёев.\nБунинг учун Хотин-қизлар қўмитасининг «Оила» илмий-амалий маркази, маҳалла ва ички ишлар органлари биргаликда ишлаши, ҳар бир аёл билан суҳбатлашиб, муаммолари бўлса, ёрдам бериши зарурлиги ҳақида айтиб ўтган.\nШунингдек, кўплаб муаммоларга, аёлнинг жиноятга қўл уришига ажримлар сабаб бўлаётгани, унинг олдини олиш учун ёшларнинг, ота-оналарнинг масъулиятини ошириш, бу борадаги қонунчиликни такомиллаштириш кераклиги қайд этилган.\n"Қишлоқ қурилиш банк" томонидан Бухоро вилоятига пресс-тур ташкил этилди


“Адолат”нинг адолатсиз митинги — 21asr.uz\nГап нима ҳақида кетаётганини дарров англагандирсиз? Албатта, ижтимоий тармоқларда кенг тарқалган навбатдаги видео хусусида. Сайловолди тарғиботи сифатида Жиззах вилоятида митинг ўтказган “Адолат” социал-демократик партияси мантиқ чегараларини унутиб қўйгани тўғрисида.\n“Сайлов яқин бўлгандан кейин ташкил этади-да митинг, бутун дунёда шундай қилинади-ку”, дейишга шошилманг. Бердисини айтгунча, рад этмоқдан тийилинг. Аввало, автомобиллар ҳаракати тўхтатилиб, катта йўлда уюштирилган маршга эътибор қаратинг (шундоқ ҳам тирбандликлар асабни синаётган даврда). Янаям аниқроғи, олдинги қатордан ҳам олдиндаги тўртта тез ёрдам машинаси (сизу бизнинг кўзларимиз ўрганиб қолган эски-туски “Дамас”лар эмас булар) нигоҳингиздан четда қолмасин.\nДеярли ҳар куни турли ҳудудлардан шошилинч тиббий хизмат машинаси вақтида етиб келмагани, айниқса, бундай автомобиллар ва уларнинг ёнилғиси, эҳтиёт қисмлари муаммо сифатида кўтарилаётган бир пайтда камёб, энг замонавий махсус тиббий хизмат машиналари партиявий байроқларга ўраб-чирмалиб нима қиляпти бу ерда? Ким рухсат берган бўлиши мумкин шу тадбирда қатнашишга? Сайлов суиистеъмол дегани эмас-ку ахир!?\nТез ёрдам машиналари “Адолат”нинг адолатсиз парадида қатнашаётган вақтда қанча-қанча беморлар узоқдан келаётган сирена товушини интиқлик билан кутиб ётгандир балки. Баъзи давлат идораларига бўлган умидига ҳам дарз кетиб улгургандир. Улар орасида ўз мансаб ваколатини суиистеъмол қилган ҳолда мазкур автомобилларни митингга жўнатганларнинг яқинлари бўлса-да, ажабланмаймиз. Фақат оддий савол қийнайди бизни: қани адолат? Наҳотки, янги Ўзбекистоннинг янги сайловлари зўр бўлаётганини кўрсатамиз деб амалдаги қонун-қоидаларни, шунчаки инсоний масъулиятни, халқ олдидаги жавобгарликни унутиб қўйган бўлсак!?\nКези келганда, Соғлиқни сақлаш вазири “Адолат” социал-демократик партияси аъзоси эканини эслатиш шарт эмас деб ҳисоблаймиз. Ким билади, балки Алишер Шодмоновнинг бу митингдан хабари йўқдир. Машойихлар айтганидек, яхши гумонда бўлайлик. Вазирлик ҳам ушбу ҳолатга тезда расмий муносабат билдириб қолар. Бирор жўяли баҳона ўйлаб топилар.\nКуни кеча, Конституциямиз қабул қилинганининг 27 йиллик байрамида (ва ундан олдин ҳам) давлатимиз раҳбари катта-кичик амалдорларнинг оммавий ахборот воситалари билан муносабатлари, жамоатчилик билан алоқалари хусусида нега бунчалик куюниб гапирганини юракдан ҳис қиляпман...\nЎйлайманки, тегишли идоралар мутасаддилари ушбу воқеа юзасидан баёнот билан чиқадилар.


Намоз | HikmatNuri\nCategory Archives: Намоз\nБу бўлимда намоз ҳақидаги фатво ва мақолалар билан танишасиз\nМозор устига сув қўйиш\nOktabr 2, 2015 Hikmat Nuri\nCавол: Мозор устига сув қўйишнинг маййитга фойдаси борми?\n(Мозор устига сув қўйишнинг) маййитга фойдаси йўқ. Бирон кимса фойда бериши нийятида сув қуйса, бу унинг эътиқоди соғлом эмаслигига далилдир. Фақат, маййитни дафн қилингач шамол келиб тупроқларни учирмаслиги учун, қабр устига сув сепилади, холос. Дафндан сўнгра сув сепишнинг мақсади, шудир. Бу билан маййитга бирон ианфаат йўқ. Сув ҳам унинг жасадига етиб бормайди, унинг жасади ҳам сувга муҳтож эмас.\ndafnmozorqabristonUsayminUsaymiynМозор устига сув қўйиш


Тожикистон дала қўмондони Гулмурод Халимовнинг исми яна БМТ Хавфсизлик Кенгашининг янгиланган санкциялар рўйхатида пайдо бўлди\nБМТ Хавфсизлик Кенгаши 2015 йилда мамлакатни тарк этиб, бир қатор мамлакатларда тақиқланган «ИШИД» террористик гуруҳига қўшилган Тожикистон ИИВинг собиқ қўмондони Гулмурод Халимовга қарши санкцияларни узайтирди.\nХалимовнинг исми 21 октябрда эълон қилинган янгиланган санкциялар рўйхатида пайдо бўлди. 2015 йилда БМТ Хавфсизлик Кенгаши ИШИД ва Ал-Қоида аъзолари бўлган шахслар, гуруҳлар, корхоналар ва ташкилотларга қарши мақсадли санкцияларни жорий этди. Хавфсизлик Кенгашининг санкциялари БМТга аъзо давлатларни активларни музлатиш, саёҳат қилиш тақиқлари ва рўйхатга олинган жисмоний ва юридик шахсларга қарши қурол-аслаҳа эмбаргосини жорий этишга мажбур қилади.\nГулмурод Ҳалимовга нисбатан санкцияларнинг узайтирилиши БМТ Хавфсизлик Кенгашида қочоқ полковникнинг ўлими тўғрисида тасдиқ йўқлигини англатади. Қоидага кўра, ҳалок бўлганларнинг исмлари янгиланган рўйхатдан чиқариб ташланган.\nЖорий йилнинг август ойида Тожикистон Ички ишлар вазири Рамазон Рахимзода Тожикистон ОМОНнинг собиқ қўмондони полковник Гулмурод Ҳалимов Сурияда бомбардимон натижасида ўлдирилганлигини айтди. Бироқ, у қочоқ полковникнинг ўлимини расман тасдиқлашдан бош тортди.\n«Ҳибсга олинган жангарилар ва бошқа манбалардан олган маълумотларга кўра, Ҳалимов ва унинг оила аъзолари Суриядаги операциялардан бирида ўлдирилган. Аммо, биз жасадни ўз кўзимиз билан кўрмагунимизча ва унинг шахси тасдиқланмагунча, биз Гулмурод Ҳалимовнинг вафот этганлигини расман тасдиқлай олмаймиз », — деди Тожикистон ИИВ раҳбари.\nБМТ Хавфсизлик Кенгашининг рўйхатида Ҳалимовнинг сўнгги яшаш жойи Сурия дея кўрсатилган.\nГулмурод Ҳалимов ушбу рўйхатга киритилган ягона Тожикистон фуқароси. Бугунги кунга қадар унинг ўлими ҳеч бир давлат томонидан расман тасдиқланмаган.\nТожикистон Ички ишлар вазирлиги ОМОНнинг собиқ қўмондони 2015 йилда «Исломий давлат» экстремистик гуруҳига қўшилиб, террористик ташкилотнинг «ҳарбий вазири» даражасига кўтарилган.\nТожикистонда қочқин полковникка қарши «Давлатга хиёнат», «Жиноий ҳамжамиятда иштирок этиш» ва «Бошқа давлатлар ҳудудида қуролли тўқнашувларда ёки жанговар ҳаракатларда ноқонуний иштирок этиш» моддалари бўйича жиноий иш қўзғатилган. Тожикистон ҳукумати уни халқаро қидирувга берган. 2016 йилда АҚШ расмийлари Ҳалимовнинг қаердалиги тўғрисида маълумот берганга 3 миллион доллар мукофот эълон қилди.\n2017 йилдан буён унинг Ироқ ва Сурияда жароҳат олгани ва ҳаттоки ўлгани ҳақида хабарлар тарқалган. 2017 йил апрель ойининг ўрталарида Лондоннинг “Тҳе Тимес” газетаси Халимов Ироқнинг ғарбий Мўсулидаги ҳаво ҳужумида ўлдирилганлиги ҳақида хабар берди. 2017 йил сентябрь ойида Россия Федерацияси Мудофаа вазирлиги Ҳалимовнинг йўқ қилинишини эълон қилди — бу сафар Суриянинг Дайр-аз-Зор шаҳри ўлим жойи деб номланди.\nХатлон суди 2017 йилда Гулимовнинг уч қариндошини Восе туманида милиция билан тўқнашувда ҳибсга олингандан сўнг, тегишли равишда етти йилдан 18 йилгача бўлган қамоқ жазосига ҳукм қилди.\nУлар ТР Ички ишлар вазирлиги томонидан Восе туманининг Ибрати қишлоғи яқинида ўтказилган махсус операция давомида ҳибсга олинган. Қочқин полковникнинг яна бир неча қариндошлари ҳибсга олинишга қаршилик кўрсатдилар ва ўлдирилдилар. Тожикистон разведка хизматлари маълумотларига кўра, Гулмурод Ҳалимовнинг қариндошлари тожик-афғон чегарасини Чубек қишлоғи яқинидан ўтишни режалаштирган. ИШИД жангарилари уларни Панж дарёсининг нариги томонида кутиб туришган.\nҲалимовнинг ўғли Беҳруз Гулмурод ўтган йили Ваҳдат қамоқхонасидаги тартибсизликларда ўлдирилган эди. Расмийлар уни асосий «қўзғолончи» деб аташган.


Майк Тайсон vs Рой Жонс: жанг куни аниқ » Ўзбекистон янгиликлари – Zamin.uz\n, 24 2021, 13:13\nМайк Тайсон vs Рой Жонс: жанг куни аниқ\n24 июл, 00:10 2 285 Спорт\nЯқин ўтмиш юлдузлари — Майк Тайсон ва Рой Жонс (Кичик) ўртасидаги ажойиб тўқнашувга оз муддат қолди. «Темир Майк»нинг рақиби ҳам 2020 йилнинг 12 сентябрида беллашув ўтказилишини ижтимоий тармоқ орқали маълум қилди.\n«Тайсон билан жанг ўтказилишидан жудаям хурсандман. Доим бунга тайёр бўлганман, бу сафар ҳам. Барча ишқибозларни ўйинни томоша қилишга ва мени қўллашга чақираман. Бу унутилмас жанг бўлади», — деди Рой Жонс.\nИлгари тарқатилган хабарларга кўра, саккиз раундли жанг ўтказилиши мумкин.\nРой Жонснинг рингдаги фаолияти 1989 йилдан 2018 йилгача давом этган. Тўрт йўналиш: ўрта, иккинчи ўрта, яримоғир ва оғир вазнда чемпионликни қўлга киритган. Майк Тайсон эса 1985—2005 йиллардаги фаолиятида фақат супероғир вазнда рингга кўтарилган.\nЭнтони Жошуа: Майк Тайсонга қарши жанг қилишни хоҳламайман 31 мая, 22:00\nМайк Тайсон нима сабабдан рингга қайтаётганлигини айтди 12 мая, 18:18\nМайк Тайсон рингга қайтиши мумкинлигини эълон қилди 02 мая, 10:05\nМайк Тайсон: "Конор ҳеч қачон Хабибни енгга олмайди" 23 ноя, 14:00\nМайк Тайсон оғир вазнда энг зўр боксчи кимлигини айтди 03 окт, 19:09\nМайк Тайсон Ҳиндистонга ташрифи давомида ночор ҳаётни «кўкларга кўтарди» 30 сен, 22:13


Мазкур даврлар пенсия тайинлашда ҳисобга олинадими?\n1. Мен бу йил пенсия ёшига тўлдим. Иш фаолиятимни 15.08.1980 йилдан бошлаганман. Биринчи ишхонам ёпилгани сабабли шаҳар архивидан олинган маълумотда ишга кирганлигим ҳақидаги буйруқ бор, лекин иш ҳақи хақидаги маълумотлар 1981 йилдан бошлаб кўрсатилган. 15.08.1980 йилдан 01.01.1981 йилгача даврдаги иш ҳақи ҳақидаги маълумот йуқ ва архив справкасида архивга топширилмаган дейилган.Мехнат дафтарчада иш фаолияти 15.08.1980 йилдан бошланган ва буйруқлар кўрсатилган. Юқоридаги давр пенсия ҳисоблашда иш стажига ҳисобланадими ? 2. Иккинчи ишхонада 2003 ва 2005 йиллар оралиғида ишлаганман .У ҳам ёпилган. Шаҳар архивдан олинган маълумотларда ишга кириш ва бўшаш буйруқлари бор, лекин ойлик иш ҳақи ҳақидаги маълумотлар архивга топширилмаганлиги сабабли берилмаган, дейилган. Бу даврлар пенсия ҳисоблашда иш стажига олинадими?\n1. Агар 15.08.1980 йилдан 01.01.1981 йилгача давр учун иш ҳақи китоблари мавжуд бўлиб, у ерда фамилиянгиз ва исмингиз кўрсатилмаган бўлса, бу давр иш стажига ҳисобга олинмайди. Бундан ташқари, агар меҳнат дафтарчаси 15.08.1980 йил эмас, балки 01.01.1981 ва ундан кейинги йилларда очилган бўлса, Пенсия жамғармаси бўлими бу даврни стажга қўшиб ҳисобламаслик тўғрисида қарорга келиши мумкин.\nБироқ, агар меҳнат дафтарчаси 15.08.1980 йилда очилган бўлиб, 15.08.1980 йилдан 01.01.1981 йилгача давр учун иш ҳақи китоблари архивга топширилмаган бўлса, бу корхонадаги иш фаолиятингиз бошқа даврлардаги иш ҳақи маълумотлари билан тасдиқланганлиги ҳамда ишга кирганлигингиз тўғрисида буйруқлар мавжудлиги сабабли иш стажига албата олинади.\n2. Иш стажи тўғрисидаги тақдим этилган ҳужжатларнинг асосланганлиги ва ишончлилигини аниқлаш мақсадида Пенсия жамғармаси бўлими:\n-иш стажини тасдиқлаш учун тақдим этилган ҳужжатларнинг мазмунини ва зарур тарзда расмийлаштирилганлигини баҳолайди ҳамда зарурат бўлганда улар берилишининг асосланганлигини текшириш тўғрисида қарор қабул қилади;\n-зарур ҳолларда меҳнат фаолиятининг айрим даврларини иш стажи даврига ҳисобга олиш ёки ҳисобдан чиқариб ташлаш тўғрисида қарор чиқаради (8.09.2011й. 252-сон ВМҚга 1-илованинг 57-б., кейинги матнда- Низом).\nШу сабабли Пенсия жамғармаси бўлими архивда сақланган буйруқлар, меҳнат дафтарчасидаги ёзувлар ва давлат солиқ хизмати органларидан олинган маълумотлар асосида иш стажига қўшиш масаласини ўратилган тартибда кўриб чиқади.\nШахя Пенсия жамғармаси бўлими томонидан чиқарилган иш стажини қабул қилиш ёки қабул қилмаслик тўғрисидаги қарор билан рози бўлмаса, ушбу масала суд томонидан ҳал этилади (Низомнинг 82-банди).


Таниқли иқтисодчи эксперт, Иқтисодий ривожланишга кўмаклашиш маркази (CED) директори Юлий Юсупов «Ўзбекистон-24» телеканалида намойиш этилган репортажни таҳлил қилди.\n«Ўзбекистон-24» коррупция ҳолатларига йўл қўйган айрим мансабдор шахслар ушлангани ҳақида лавҳа намойиш этди: репортажлардан бирида мамлакатимизда бизнесни «соғиш» ва мамлакат иқтисодиётига паразитлик қилишнинг кўп қиррали имкониятлари спектри мавжудлиги дарҳол кўзга ташланади.\n1. Тошкент шаҳар Юнусобод туман давлат солиқ инспекцияси катта инспектори маҳаллий МЧЖ таъсисчисидан шу ташкилотда амалга оширилиши режалаштирилаётган камерал текширувда ижобий хулоса берилишини ваъда қилиб, 3,5 минг АҚШ доллари миқдорида пора олаётган вақтида ушланди. Солиқ текширувларига мораторий эълон қилингани ҳам муҳим эмас. Мораторийлар кимни ва қачон тўхтата олган ўзи? Боз устига, коррупционерларга «риск-таҳлил» ва «камерал текширувлар» каби замонавий сўзлар ёрдамга келаётган бўлса. Улар учун осмондан тушган энг ҳақиқий марҳамат — 10 минг тадбиркорга жўнатилган, улар гўёки сохта битимлар тузгани ҳақидаги «севинч номалари». Битим сохта эканлигини қаердан била қолишди? Бу буюк бир сир. Энди туя эмаслигингизни, битимларингиз сохта эмас, ҳақиқий эканлигини исботлаб кўринг. Бу — коррупционерлар учун ҳақиқий сусамбил.\n2. Андижон вилояти Булоқбоши туманида солиқ қарздорлигини йўқ қилиш эвазига 15 млн сўм пора олинаётган чоғда ушланган инспектор (Ўзи қарздорлик бўлмаган, инспектор томонидан ўйлаб топилган). Шаффоф бўлмаган солиқ қонунчилиги ва процедуралари — бюрократия ва коррупция учун чинакам «очил дастурхон».\n3. Наманган вилояти қишлоқ хўжалиги бошқармасида юқори лавозимда ишловчи шахс Чортоқ туманида истиқомат қилувчи хусусий тадбиркорга боғдорчилик билан шуғулланиши учун Янгиқўрғон тумани ҳудудидан 10 гектар ер майдони ажратилиши бўйича туман ҳокимининг қарорини чиқартириб беришни ваъда қилиб, ўзи фаолият юритувчи бошқарманинг маъмурий биноси ёнида 10 минг АҚШ доллари олган. Формал жиҳатдан ер майдони давлат эгалигида туриши белгиланган бўлса-да, аслида аллақачонлар унинг олди-сотдиси мавжуд. Фақат ер сотилишидан тушадиган пуллар бюджетга эмас, ҳокимлар ва бошқа амалдорларнинг чўнтагига бориб тушади. Ерни очиқ танловлар орқали (хусусий мулк ва ижарага) бўлиб бериш ва бюджетни тўлдириш ўрнига биз «негадир» ерни ҳокимларга совға қилганмиз ва уларга «мўмай» даромад орттириш имконини яратганмиз. Қизиқ, нега?\n4. Бунисини торт устидаги гилосга қиёслаш мумкин. Жиззах шаҳар ҳокими ўринбосари қурилиш ишлари билан шуғулланувчи МЧЖ раҳбаридан 2 минг АҚШ долларини хизмат мавқейидан фойдаланган ҳолда ушбу МЧЖга жорий мавсумда Жиззах шаҳридаги ижтимоий соҳа объектларида амалга ошириладиган қурилиш-таъмирлаш ишлари бўйича ўтказиладиган тендер савдолари орқали объект олиб беришни ваъда қилиб, олаётган пайтда ушланган.\nТендерлар (бюджетдан ёки давлат корхоналаридан пул олиш) ва хусусийлаштиришдаги коррупция — бугунги кунда мамлакатдаги энг катта коррупцион оқим бўлса керак. Чунки бизда ЯИМдаги давлат харажатлари улуши (40 фоиздан кўпроқ) ва ЯИМда давлат корхоналарининг улуши (55 фоиздан кўпроқ) жаҳондаги энг юқори кўрсаткичлардан бири саналади.\nБундан қандай хулосага келиш мумкин? Токи биз амалдорларимизни иқтисодиётдан суғуриб олмас, уларнинг ҳукмронлик ваколатларини чекламас, давлатнинг иқтисодиётдаги улушини қисқартирмас, давлат ислоҳотини ўтказмас эканмиз, Ўзбекистон қашшоқ давлатлигича қолаверади.\nP.S. Коррупционерларни стадионларга тўплаб отиб ташлаш тарафдорларига асло қўшилмайман, — деб ўз пости остига шарҳ ёзган Юлий Юсупов ва фикрларини давом эттирган.\nВазиятдан чиқишнинг йўли жазони қатъийлаштиришда эмас, ҳолбуки коррупция учун, албатта, жазо берилиши керак.\nБиринчидан, ким жазолайди? Ўша коррупционер-амалдорларнинг ўзи. Бу ҳолда коррупцияга қарши кураш таъсир зонасини бўлиб олиш учун курашга айланиб кетади ( шундай бўлган ва шундай бўляпти ҳам).\nИккинчидан, коррупция миқёсларини чиндан ҳам қисқартиришни фақат ўша озиқланиш базасини қисқартириш эвазига амалга ошириш мумкин, яъни юқорида таъкидланган, амалдорларнинг иқтисодиётдаги иштирокини қисқартириш эвазига.\nСингапурда давлат харажатлари ЯИМнинг 16 фоизини ташкил этади, Хитойда бу кўрсаткич — 22 фоиз, Ўзбекистонда эса 40 фоиздан юқори (агар хусусий секторнинг квазифискал харажатлари қўшилса, 50 фоизга ҳам яқинлашиши мумкин). Сингапурда давлат компанияларининг ФИМдаги улуши 15 фоиз, «коммунистик» Хитойда марказий ҳукумат компаниялар улуши 12 фоиз, формал жиҳатдан бирорта коммунист бўлмаган Ўзбекистонда эса 55 фоиз.\nБуларга қўшимча равишда, албатта, давлатни жамият назорати остига олиш керак, фуқаролик жамиятини ривожлантириш лозим, ҳокимиятнинг барча бўғинларини радикал тарзда ислоҳот қилиш керак, айниқса, суд тизимини.\nТакрорламаслик учун, аввалги чиқишларим остидаги шарҳлардан парчалар келтираман:\nКоррупция ҳақида. Асосий коррупция (миқёслари бўйича 95 фоизни ташкил этади) иқтисодиёт ва бизнесдан ўрин олган...\nЭнди иқтисодиётдан мисоллар.\n1. Ўзбекистонда бир неча йил аввал (йилига миллиардлаб доллар келтирган) энг коррупцион соҳа қайси эди? Валютани тақсимлаш эди. Ҳозир валюта коррупцияси қани? Йўқ бўлиб кетди. Бунга эришиш учун нимага қўл урилди? Валюта тақсимланишини амалдорлардан бозорга олиб бериш. Тамом!\n2. Банк коррупцияси. Бир неча йил аввал ҳажми бўйича иккинчи ўринда турар эди. Бугунги кунга келиб-чи? Миқёслар ўнлаб мартага камайган. Бунга қандай эришилди? Ўйин қоидалари ўзгартирилди, банк соҳаси либераллаштирилди.\n3. Бугунги кунда энг коррупциоген соҳа қайси? (ЯИМнинг 55 фоизи ишлаб чиқариладиган) Давлат корхоналарини бошқариш, жумладан сунъий монополиялар орқали. Қандай қилиб йўқотса бўлади? Хусусийлаштириш + рақобатни ривожлантириш. Давлат мулкининг бу қадар миқёслари ва рақобат ривожланмагани ҳолатида тузатиш учун бошқа рецепт йўқ.\n4. Сўнгги йиллардаги энг шов-шувли коррупцион ишлар: ҳокимлар ер билан олди-сотди қилишмоқда. Қандай қилиб йўқотса бўлади: ерни бўлиш танлов асосида ўтказилиши керак, ер учун тўловлар ҳокимнинг чўнтагига эмас, бюджетга тушади.


Тарихдаги энг кучли 10 та қор тўфони » Скачать музыку бесплатно новинки музыки 2016-2017\nТарихдаги энг кучли 10 та қор тўфони\nКучли қор ёғиши саноқли соатлар ичида катта шаҳарларнинг ҳам ҳаёт тарзини издан чиқариб юборади: йўлларни қалин қор қоплайди, одамлар ишдан уйга, уйдан ишга бора олишмайди, озиқ-овқат маҳсулотлари билан дўконларни таъминлашнинг иложи бўлмайди, кучли қор босими остида электр симлари узилиб кетади. Айрим жойларда коммунал хизмати ишлаб туради. Айрим жойларда эса умуман ишдан чиқади. Технологияларимиз қанчалик ривожланишига қарамай хоҳлаймизми йўқми табиат ҳодисалари олдида ожизмиз. Биз тарихда кузатилган ўнта кучли қор тўфони ҳақида сизга хабар беришни лозим топдик. Уларнинг аксарияти Америка қитаъсига тўғри келади. 1. Чикаго, АҚШ, 1967 йил. Қор қалинлиги 58 сантиметр Бу қор ёғини инсонлар хотирасида “67 йил қор тўфони” номи билан муҳрланиб қолди. Тўфон АҚШнинг Мичигандан Индианагача бўлган маркази-ғарбий ҳудудларига зарба берди. Бир сутка мобайнида қорнинг ёғиши Иллинойс штати бўйича рекорд даражасига чиқди. Бу ёғин 76 нафар кишининг ҳаётига зомин бўлди. Шулардан 26 нафари чикаголик эди. 2. Онтарио ва Квебек шаҳарлари, Канада, 1971 йил. Қор қалинлиги 61 сантиметр Бу тўфонни “ 71 йил Шарқий Канада бўрони” деб аташди. Қор кучли шамол остида ёғди ва кўриш даражасини нолга тушириб юборди. Бу табиий офат кучли совуқ оқими билан бирга 20 нафар кишининг ҳаётига зомин бўлди. Энг ҳайратланарлиси шундаки, ҳеч ким маҳаллий аҳолига уйларида қолишни маслаҳат бермади, аммо улар барибир шундай қилишди. Қор шунчалик кучли ёғди-ки, миллий чемпионатдаги “Montreal Canadiens” жамоаси ўйини қолдирилди. Бу эса маҳаллий халқ учун қор бўронидан кўра кучлироқ таъсир этди. 3. Бостон, АҚШ, 1978 йил. Қор қалинлиги 69 сантиметр Бостон қор тўфони умуман кутилмаган ҳолатда юз берди. Ўшанда ҳамма ишда, ўқишда бўлиб кун яримига келиб қолган эди. Кўпчилик ўз машинаси ичида қолиб кетди. Бунинг устига бу воқеа энг катта сув тошқини бўлган пайтда юз берди. Бу борада энг катта рекорд шу шаҳарга тўғри келади. Ҳар соатда 10 см. Гача қор ёққан. Офат натижасида 100 га яқин инсон ҳаёт билан видолашган. 4. Катскильс тоғлари ҳамда Аппалачей ҳудуди, 1993 йил. Қор қалинлиги 127 сантиметр 1993 йилда содир бўлган бу тўфонни инсоният аҳли “аср тўфони” деб номлади. Шунчалик кўп қор ёғдики, ундан олдин бундай катта ҳудудда бунчалик кўп қор ёғмаганди. У Канаданинг шарқий қисмидан то Кариб денгизи қирғоқларигача бўлган 26 штатни қамраб олди. Айрим жойларда қор тўфони натижасида ҳаво ҳарорати шунчалик тушиб кетдики, натижада 270 нафар инсон ҳалок бўлди. Ҳаттоки доимий иссиқ бўлиб турувчи Флорида штатида ҳам совуқ оқими кириб келди. Текисликларда 100 см. гача қор ёққан бўлса, тоғлик ҳудудларда бу кўрсатгич анча юқори эди. 5. Саратога-Спрингс, АҚШ, 1888 йил. Қор қалинлиги 147 сантимет “1888 йилнинг қор бўрони” номини олган табиий офат, АҚШнинг бутун шимоли-шарқий қисмини эгаллаб олди. Бунинг натижасида 400 нафар инсоннинг ёстиғи қуриди ва 100 дан зиёд киши денгизда дом-даракасиз ғойиб бўлди. Тўфон ҳақиқатда ўта даҳшатди эди: кучли бўрон, кўп қор ёғиши ва ҳаво ҳароратининг кескин тушиб кетиши билан кузатилди. Нью-Йорк 22 см. қор ёғиши натижасида фалаж ҳолатига келиб қолди, Саратога-Спрингс шаҳри эса бир ярим метрли қор остида қолиб кетди. 6. Нью-Йорк штати, АҚШ, 2014 йил. Қор қалинлиги 150 сантиметр Икки ойча муқаддам АҚШнинг Нью-Йорк штатида кутилмаган қор тўфони кузатилди. Штат маъмуриятининг хабарига кўра икки сутка мобайнида бир йиллик қор меъёри ёққан. Бу табиий офат натижасида 6 нафар киши оламдан ўтган, 200 км. га тенг автомагистарль йўлларидаги қатнов бекор қилинган ва Баффало шаҳридаги 40 фоиз авиарейслар тўхтатилган. 7. Лхюндзе, Тибет, 2008 йил. Қор қалинлиги 182 сантиметр Тибет аслида, совуқ ҳудуд ҳисобланса-да, 2008 йилда ёққан қор маҳаллий аҳолини шок ҳолатига тушириб қўйди. 36 соат давомида тинимсиз ёққан қор айрим ҳудудларни 182 см. Гача қоплаб олди. Ўрта ҳисобда 150 см. гача қор ёққан. Кўплаб иморатлар бундай қор босимини кўтара олмай қулаб тушди ва аксарият марказий йўллар қор остида қолиб кетди. Бу офат 7 нафар кишининг ҳаётига зомин бўлди. Кўпчилик маҳаллий аҳоли ўлмай қолиш мақсадида ўзларининг уй ҳайвонларини ейишга тўғри келди. 8. Янги Англия, АҚШ, 1717 йил. Қор қалинлиги 274 сантиметр Ўн саккизинчи юз йилликнинг энг даҳшатли табиий офати 1717 йилда содир бўлди. У пайтларда метериология марказининг йўқлиги сабабли “1717 йилнинг буюк қор тўфони” ҳақидаги маълумотлар тахминий кўрсаткичлар асосида тақдим этилган. Шундоқ ҳам қаҳратон қиш бўлиб турган бир пайтда тўфон тўртта бўрон билан шаҳар устига ёпирилди. Табиий офат маркази Бостон шаҳрига тўғри келади. Қор шунчалик қалин ёғдики, одамлар уйнинг иккинчи қавати деразаларидан ташқарига чиқишга мажбур бўлдилар. Йўлни тозаловчи техника воситалари йўқлиги сабаб, одамлар ҳафталаб қор эришини кутишларига тўғри келди. Бу фожеага таалуқли фотосуратлар ҳеч қаерда топилмайди. Шунинг учун бу офатни тасаввур этиш қийин. 9. Шаста тоғи, АҚШ, 1959 йил. Қор қалинлиги 480 сантиметр Бу офат қор ёғиши қалинлигини инобатга олиб қараганда, тарихдаги энг кучли қор ёғини, деб ҳисобланади. Бу офат тоғли ҳудудларда содир бўлгани учун, аҳоли яшовчи ҳудудларга деярли зиён етмади. Бу қор тўфони энг даҳшатли ҳисоблангани билан, кичик ҳудудда кузатилгани боис кўп шов-шувга сабаб бўлмади. 10. Баффало, АҚШ, 1977 йил. Қор қалинлиги 506 сантиметр Баффало шаҳри АҚШнинг шимолий шаҳри ҳисобланади. 1977 йилда бу ерга қўрқинчли қор тўфони содир бўлди, у 70 километр соатига эсувчи шамол билан бирга содир бўлди. Бунга қадар Баффало қор остида эди. Натижада қорнинг устига қор ёға бошладики, об-ҳаво даражаси ҳаддан ташқари тушиб кетди. Кўриш даражаси нолга тушди, қорнинг қалинлиги беш метрни ташкил этди. Бу ўрнатилан энг катта рекорд кўрсатгич ҳисобланади. Manba: xabardor.uz


ЯНА ОЛТИ ТУРДАН СЎНГ - Ўзбекистон овози газетаси\nфутбол бўйича олий лига жамоалари мавсумни якунлайди\nЎзбекистон XXV миллий чемпионати олий лига жамоалари йигирма тўртинчи тур учрашувларини ўтказди.\nТурнинг марказий ўйини Тошкентда «Пахтакор» — «Локомотив» жамоалари ўртасида бўлиб ўтди. Унда пахтакорчилар чемпионат пешқадами устидан 2:1 ҳисобида ғалаба қозонди. Шиддатли кечган баҳсда Жалолиддин Машарипов «дубл» қайд этган бўлса, жавоб тўпини темирйўлчилардан Санжар Шояхметов киритди.\nЯна бир қизиқарли учрашув Тошкентда «Обод» — «Нефтчи» жамоалари ўртасида бўлиб ўтди. Гарчи, унда фарғоналиклар биринчи бўлиб ҳисобни очган бўлса-да, иродали ўйин кўрсатган пойтахтликлар сўнгги дақиқаларда икки тўп киритиб, муҳим уч очкони қўлга киритишди — 2:1.\nТурнинг бошқа учрашувларида қуйидаги натижалар қайд қилинди: «Бухоро» — «Бунёдкор» — 0:0, «Насаф» — «Металлург» — 3:0, «Андижон» — «Қизилқум» — 1:2, «Олмалиқ» — «Сўғдиёна» — 0:1, «Қўқон-1912» — «Навбаҳор» — 1:1, «Шўртан» — «Машъал» — 1:0.


Ғузорда аламли мағлубиятга қарамай, “Динамо” кейинги босқичда!\nЎзбекистон Лига Кубоги 3-тури доирасида “Динамо” жамоаси Ғузорда “Шўртан” жамоаси меҳмони бўлди. Ушбу баҳсгача “Сурхон” ва “Сўғдиёна”ни мағлубиятга учратгани боис, “Динамо” муддатдан аввал гуруҳдан чиқиш вазифасини бажарганди.\nҚизиқарли кечган учрашувнинг 11-дақиқасида Жасур Ашуров ҳисобни очган бўлса-да, ўйиннинг охирги дақиқаларида мезбонлар иккита гол уриб, якунда ғалаба нашидасини суришди. Шу куни Даврон Файзиев бир қатор ёш футболчиларга имконият берди.\nШўртан — Динамо 2:1\nҒузор, 537 томошабин\nЎқилди (марта): 583. Киритилган сана: 2019-07-06 00:00:00.\n03.06 Про лига формати ўзгаради, жамоалар Ўзбекистон кубоги йўлида рақобатлашади\n12.03 «Динамо» сўнгги тайёргарликларни Самарқандда олиб боради\n10.03 «Динамо» «Бунёдкор»нинг аралаш таркибини мағлуб этди\n09.03 «Динамо» янги мавсумни 17 март куни Самарқандда бошлайди\n08.03 Азамат Алланиёзов «Динамо» билан шартнома имзолади\n06.03 «Динамо» учинчи назорат баҳсида ғалаба қозонди\n02.03 Назорат учрашуви. «Динамо» «Рубин»ни мағлуб этди\n01.03 «Динамо» жамоаси Тошкентда йиғин бошлади


Эли Боп: "Марсель" давралар оралиғига қадар максимал очко тўплаши керак" / CHAMPIONAT.asia\nЭли Боп: "Марсель" давралар оралиғига қадар максимал очко тўплаши керак"\n23 ноя 13:45\n"Марсель" устози Эли Боп Франция чемпионатининг 14-туридан ўрин олган "Аяччо"га қарши ўйиндан сўнг (3:1) ўз фикрларини билдирди.\n– Жамоа рақиб дарвозасига 17та зарба берди ва учта гол урди, қизиқарли ўйин кўрсатдик. Биз ҳужумга кўп эътибор бердик, қанотлардан ҳужум ташкил этдик, натижа адолатли. Ҳужумкор ўйинчиларимизнинг ўйинларидан қониқдим. Сафарда "Аяччо" дарвозасига учта гол уриш яхши белги.\nЖиньяк ўйин бошидан охиригача профессионал тарзда ўйнади. Унинг голи кечанинг энг чиройли голи бўлди. Франция терма жамоаси сафида ЖЧга йўлланма олган футболчилар янада ишончлироқ ўйнашганини таъкидлаш лозим.\nҚишки таътилга қадар максимал тарзда очко тўплашимиз лозим, – дейди Боп L`Equipe нашрига.


Дунёнинг турли давлатларида бир қарашда бемаъни кўринган 12 та тақиқ - zarnews.uz\nДунёнинг турли давлатларида бир қарашда бемаъни кўринган 12 та тақиқ\nҲар бир Давлатнинг ўзининг қонун-қоидалари мавжуд, уларга риоя қилмаслик эса жазога маҳкум қилади. Баъзида шундай тақиқлар учрайдики, улар шафқатсиз ёки бемаънидек туюлади гоҳида. Бироқ, масалага чуқурроқ ёндашилса, қаттиққўл ёндашув, кўп ҳолатда ўзини оқлаганини ажабланиб кузатиш мумкин.\nБиз бутун дунёдан энг ғалати тақиқларни йиғдик ва уларга изоҳ топишга ҳаракат қилдик. Фойдали маълумотни Сиз билан бўлишишга шошилдик.\n1. Болалар гўзаллик танловлари (Франция)\nФранцияда 16 ёшдан кичик бўлган болалар учун гўзаллик танловларини ўтказишни тақиқловчи қонун қабул қилинди. Эндиликда ҳеч бир қизалоқ “Мини-мисс Франция” тожини ололмайди. Тақиқни бузган ташкилотчиларга, 2 йилгача озодликдан маҳрум қилиш ва 30 минг еврогача жарима хавф солади. “Келинглар, қизларимизни ёшлигидан уларнинг ҳаётдаги ягона бойлиги – бу уларнинг ташқи кўриниши, деган тушунчага ишонишга мажбур қилмайдик” – деган таклифни қилишди қонун ташаббусчилари.\n2. Юмалоқ аквариумлар (Италия)\nИталиянинг Монца шаҳарчаси мансабдорлари балиқларни юмалоқ аквариумда боқишни тақиқлашди, мазкур қонунни кейинроқ Римда ҳам татбиқ этишди. Гап шундаки, бу тоифадаги аквариумлар жуда зарарли: уларда фильтр учун жой йўқ ва улар сув тозалигини таъминламайди.\n3. Ғийбат (Филиппин)\nФилиппиннинг Биналонан шаҳрида янги қонунга кўра, миш-миш тарқатиш тақиқланади. Шаҳар маъмуриятининг фикрига кўра, ғийбатлар жанжалларга сабаб бўлади, ғийбатга сарфланган вақтни эса эзгу амалларга йўналтириш мумкин. Тақиқни бузганларга 200 песо (3.5 евро) штраф ва жамоат ишлари жазоси назарда тутилган. Эндиликда, қўшнилар билан пичирлашишдан олдин, ғийбат учун нафақат чўнтакларини бўшатишлари мумкинлигини, балки шаҳар кўчаларини супуришга мажбур қилишлари ҳам мумкинлигини одамлар ёдда сақлашлари лозим.\n4. Итларни бир кунда 3 мартадан кам сайрга олиб чиқиш (Италия)\nТуринда (Италия) ит эгалари ўзларининг жонворларини бир кунда 3 мартадан кам бўлмаган тартибда сайрга олиб чиқишлари лозим, акс ҳолда 500 евро жаримага йўлиқишлари мумкин. Итларни сайридан даромад олмоқчи бўлганлар учун яхши янгилик. Итлар учун ҳам, албатта. Жониворларга янада бахтли ва қулай олам яратишга бўлган интилишлари учун Италия ҳукумати РЕТА (ҳайвонларни қўриқлаш ташкилоти) томонидан олқишланди.\n5. Винни Пух айиқчаси (Польша)\nБолалар ўйин майдончасини бўлажак кўринишини Тушин (Польша) маъмурияти муҳокама қилиб, Винни Пух айиғи номзодини қатъиян олиб ташлашди. Шаҳар маъмурияти ярим ялонғоч айиқ ўсиб келаётган авлодга салбий таъсир кўрсатади, деган фикрга келишди. Айиқнинг тасвири номаъқул деб топилди ва болалар муассасаларида ҳамда дам олиш масканларида тақиқланди.\n6. Маҳаллий аҳоли учун казино (Монако)\nМонако бадавлат инсонларни ўзига жалб қилиш марказига айланмоқда, бунинг сабабларидан бири – бу салобатли ва муҳташам казинолар. Ўйин муассасаларининг эшиклари дунёнинг барча жойидан келган меҳмонлар учун очиқ, аммо аниқланишича, ўзининг фуқаролари учун ёпиқ экан. Сабаби оддий: Монако ҳукумати маҳаллий аҳоли ўйинга берилиб кетиб, жабр кўришларидан, пулларидан ажраб қолишларидан хавотирланишар экан.\n7. Болаларга тарсаки тушириш (Швеция)\nБолаларни ҳар қандай жисмоний жазолашни тақиқлаган биринчи давлат, Швеция бўлди. Қонун қабул қилингандан бери (1979 йил) бир неча авлод вояга етди. Шу каби меъёр кейинчалик Финляндия, Норвегия, Австрия ва бошқа давлатларда қабул қилинди. Ушбу ҳолат, дастлаб ғалати туйилган чекловнинг, амалда қанчалик тўғри ва ижобий қарор эканлигини яққол намунасидир.\n8. Фотомемларни кўчириш ва қайта жўнатиш (Австралия)\nАвстралияда фотомемларни ва кулгули видеоларни тарқатиш тақиқланган. Агар сиз YouTube-видеолавҳани ўз обуначиларингиз билан бўлишсангиз, сизга 93.5 минг доллар жарима ёки 5 йил қамоқ жазоси хавф солади. Бу ерда муаллифлик ҳуқуқи ҳақидаги қонун жудаям қаттиқ, уни интернет фойдаланувчилари ваҳима ва таваккал қилиш билан бузишга мажбур бўлишади. Ҳозирги кунда ушбу чекловни юмшатиш ёки бекор қилиш уринишлари амалга оширилмоқда, аммо ҳозирча самарасиз.\n9. Ярим тундан сўнг видеоўйинлар ўйнаш (Жанубий Корея)\nЖанубий Кореяда видеоўйинлар бозорининг ўсиши жиддий муаммо - болалар ўйинқароқлигини юзага келтирди. Тобеликни камайтириш мақсадида ҳукумат “Золушка қонуни” деб номланган чеклов киритди. Энди 16 ёшга кирмаган болаларга соат 00:00 дан 06:00 гача онлайн – ўйинлар ўйнаш тақиқланди. Қонунни назорат қилмаган ўйин компанияларига 10 минг доллар жарима жорий этилган. Мансабдор жавобгар шахсларга 2 йил қамоқ жазоси хавф солади.\n10. Кўча таомлари ва селфи таёқлари (Италия)\nҲукумат Милан марказида кўча таомларини сотишни тақиқлади, шу билан бирга селфи таёқлари ва шиша (бутилка) идишлар қонундан ташқарида деб эълон қилинди. Чекловлар кўчаларда тартибни сақлашга қаратилган. Полиция сайёҳни “номуносиб хулқи” учун 900 евро (одатда камроқ) жарима солиши ва белгиланган ҳудудни 48 соат мобайнида тарк этишни тақиқлаши мумкин.\n11. Ясмин (Хитой)\n2010 йилда Тунисда бўлган “Ясмин инқилоби”, Хитойдаги норози аҳолини илҳомлантиришидан чўчиб Хитой коммунистик давлати ҳукумати ушбу оқ нафис гулни жазолади. Мессенжерларда ясминни ифодаловчи хитой иероглифлари блокланди, интернетдан ясмин ҳақида куйланган видеолар ўчириб ташланди, дўконларда ясмин гули сотилиши тақиқланди.\n12. Дарахтларга осилиб чиқиш (Канада)\nТоронто (Канада) муниципиал қонунлар тўпламида боғда дарахтларга осилиб чиқиш тақиқланган. Бу қоида ёш болалар билан бирга, ёши катталарга ҳам тааллуқли. Бу қонунни бузганлар тузуккина жаримага тортилишлари мумкин (2013 йили ёш йигит 365 доллар жаримага тортилган эди). Тақиқ одамларни соғлигидан хавотир туфайли ва дарахтларга ғамхўрлик нуқтаи назаридан амалга оширилган, шундай бўлса ҳам, кўпчилика бу тақиқ ошиқчадай туйилади.\nБекзод Мусурмов таржимаси.


18.11.2020 – ВОҲА\n18.11.2020 18.11.2020 Voha gazetasi0 comment\n“Амнести интернешнл” ташкилотининг Европа бўйича тадқиқотчиси Марко Перолине Франция президенти Эммануэл Макронни сўз эркинлиги баҳонасида олиб бораётган сиёсатини танқид остида олди. Перолине ёзган “Макроннинг Франциясида сўз эркинлиги фақат айримлар учун” сарлавҳали мақола “Ньюсуик” нашрида эълон қилинди. Тадқиқотчининг фикрича, Макрон ва унинг ҳукумати Самюэл Пати исмли ўқитувчининг ўлдирилишига франциялик мусулмонларга туҳматларни кўпайтириш орқали жавоб қайтарди. Қолаверса, ҳукумат сўз эркинлигини қўллаб-қувватлашини даъво қилган ҳолда бу эркинликка ҳужум уюштирмоқда.“Масалан, ўтган ҳафтада француз полицияси тўрт нафар ўн ёшли болани бир неча соат давомида “терроризмни оқлаш”да гумон қилиб сўроққа тутди”, – дея ёзади Перолини.…\nМиллий масс-медиани қўллаб-қувватлаш ва ривожлантириш жамоат фонди Васийлик кенгаши раиси Комил Алламжонов Тошкент шаҳар ҳокими Жаҳонгир Ортиқхўжаевнинг волонтёрлар ҳақидаги танқидига жавоб қайтарди.\nҲеч қаерда ишламайдиган шахсдан қанча алимент ундирилади? /// Агар қарзни бундай белгилаш тарафлардан бирининг манфаатларига жиддий путур етказса, манфаатларига путур етказилган тараф судга мурожаат қилишга ҳақлидир.\nҲеч қаерда ишламайдиган шахсдан қанча алимент ундирилади? Агар алимент тўловчи ишламайдиган бўлса ёки унинг иш ҳақи ва (ёки) даромадини тасдиқловчи ҳужжатлар тақдим қилинмаган бўлса, алимент қарзи ундирилаётган вақтда алимент Ўзбекистондаги ўртача ойлик иш ҳақи миқдори бўйича ҳисоблаб чиқилади. 📌 Агар қарзни бундай белгилаш тарафлардан бирининг манфаатларига жиддий путур етказса, манфаатларига путур етказилган тараф судга мурожаат қилишга ҳақлидир. 💰 Суд тарафларнинг моддий ва оилавий аҳволини ва бошқа эътиборга лойиқ ҳолатларни инобатга олиб, қарзнинг пул билан тўланадиган қатъий суммасини белгилаши мумкин .\n17 ноябрь оқшомида Андижон туманидаги улгуржи озиқ-овқат бозорида ёнғин содир бўлди. Андижон вилояти фавқулодда вазиятлар бошқармасининг хабар беришича, ҳодисадан бозор ичидаги 20та дўкон зиён кўрган. Маълум қлиинишича, ёнғин соат 21:50да бошланган. Ўтни ўчириш учун 15та ёнғин ўчириш экипажи жалб қилинган. Соат 22:30да ёнғин ўчирилган. «Табиий офат пайтида инсонлар орасида ҳалок бўлганлар ва жароҳат олганлар йўқ. Қутқарувчиларнинг тезкор ҳаракатлари туфайли бир неча юз квадрат метр майдон ёнғиндан сақлаб қолинди», – дейилади ФВБ ахборотида.\nРоссия бош вазири Михаил Мишустин 2021 йилда хорижий ишчиларнинг рухсат этилган улушини тасдиқловчи фармонни имзолади. Тегишли ҳужжат ҳуқуқий-ахборот расмий интернет-порталида жойлаштирилган. Янги рўйхатда, меҳнат муҳожирлари одатда иш билан банд бўлган қатор иқтисодий фаолият турлари учун ёлланиб ишлайдиган хорижий ишчилар улушига аниқлик киритилган. Жумладан, келгусида хорижий ишчиларнинг рухсат берилган қисми ўрмончилик ва ёғоч тайёрлаш соҳасида, ҳамда сабзавот етиштириш ва мебел тайёрлаш ишларида банд бўладию Бундай субъектларда фойдаланиладиган бундай ишчиларнинг улуши умумий ишчилар сонининг 50%ини ташкил этиши мумкинлиги белгиланган. Қурилишда бу миқдор 80 %ни, қуруқликдаги йўловчилар транспортида, шу жумладан, юк ташиш транспортида ҳам…


Қувайтда тўти эрнинг хиёнатини ошкор қилиб қўйди - - - www.Voydoda.com - Развлекательный портал -\nҚувайтда тўти эрнинг хиёнатини ошкор қилиб қўйди\n26 Окт 2016(20:34)\nҚувайтлик тўти эгасига эрининг хиёнатини ошкор қилишда ёрдам берди. “Mir24.tv”нинг ёзишича, қуш муҳаббат изҳорини тез-тез такрорлай бошлаган, аёл эса эрининг изҳорини йиллар мобайнида эшитмаган эди.\nТўтининг эгаси бир неча ойдан буён ўз эрининг ҳамкасби билан ишқий муносабати борлигидан шубҳаланиб юрган. Уйда яшовчи тўти, тўсатдан, аёлга эрининг хиёнатини ошкор қилишда ёрдам берди. Қуш эрнинг муҳаббат изҳорини такрорлай бошлаган, бироқ бу изҳор турмуш ўртоғига аталмаган эди.\nАёл тўтини полиция маҳкамасига олиб борди ва уни эрининг хиёнат қилаётганига исбот қилиб кўрсатди.\nҚувайтда хиёнат учун катта миқдорда жарима тўланади. Бироқ суд қушнинг сўзларини далил сифатида қабул қилмади. Чунки тўти такрорлаётган муҳаббат изҳорини радио ёки телевизордан эшитган бўлиши ҳам мумкинлиги таъкидланди.\nАввалроқ, АҚШда тўти қотиллик гувоҳига айланган эди. Мичиган штатида қушнинг эгаси ўлик ҳолда топилган. Текширувлар натижасида бу ҳолни ўз жонига қасд қилиш, деб баҳоланган эди. Лекин тўти жиноятни очишга асос бўлди. У “Мени отма, жин урсин” иборасини такрорлаган. Бу ибора қотиллик содир бўлишидан аввал айтилганлиги тахмин қилинган ва жиноий иш очилган.\nТеги: Қувайтда тўти эрнинг хиёнатини ошко